Dokazano: Između MMR vakcine i autizma ne postoji veza | Luftika\nNedavno završeno istraživanje u Danskoj dokazalo je da MMR vakcina nema veze sa autizmom. Razultati su objavljeni u magazinu Annals of Internal Medicine, a glavni izvor im je studija kojom je bilo obuhvaćeno preko 650.000 dece.\nGlavnokomandujući u ovom istraživanju tvrde da MMR vakcina ne povećava rizik od autizma niti da izaziva autizam kod dece koja spadaju u rizične grupe.\nStudijom je obuhvaćeno 657.461 dete rođeno između 1999. i 2010. godine čije zdravstveno stanje je praćeno do kraja avgusta 2013, prenosi portal N1.\nAutori studije su detaljno dokumentovali slučajeve autizma kod dece čije stanje su pratili, uključujući sve faktore rizika kao što su starost roditelja, autizam kod braće ili sestara, prerano rođenje i mala tećina novorođenčadi.\nKonkretni naučni dokazi\n“Ideja da vakcine izazivaju autizam je još uvek prisutna i privlači puno pažnje na društvenim mrežama“, upozorio je vodeći autor studije Anders Hvid sa danskog instituta Statens Serum. On je rekao da su on i njegov tim istraživača hteli da dođu do konkretnih naučnih dokaza.\nOfit je podsetio da je nekoliko stotina hiljada dece obuhvaćeno u 17 studija u sedam zemalja na tri kontinenta, dodajući da je istina izašla na videlo. On smatra da roditelji moraju da shvate da odluka da ne vakcinišu decu nije bez rizika.\n„To je odluka većeg rizika i mi se nažalost sada suočavamo sa tim većim rizikom,“ rekao je on.\nPrevarant uneo pometnju\nProtivnici vakcinacije dece se pozivaju na studiju koju je objavio britanac Endru Vejkfild 1998. godine u medicinskom časopisu Lanset čiji urednici su se distancirali od njegovog rada kada su saznali da je on menjao podatke o 12 dece koja su obuhvaćena studijom. Vejkfildu je oduzeta lekarska licenca 2010. godine.\nLekari su više puta bezuspešno pokušavali da dođu do istih rezultata ali uprkos dokazima da nema veze između MMR vakcine i autizma kod dece protivnici vakcinacije nastavljaju svoju kampanju širom sveta.\nNova studija o povezanosti MMR i autizma\nNajnovija studija lekara u Danskoj, kojom je obuhvaćeno više od 650.000 dece, pokazuje da MMR vakcina ne izaziva autizam, prenosi CNN. Više o studiji saznajte na: https://bit.ly/2SKE9fc\nGepostet von N1 Srbija am Dienstag, 5. März 2019\noznakeantivakcinaški logo autizam autizam kod dece danska istraživanje lekari MMR vakcina naučnici vakcina vakcinacija


Asfaltiranje deonice puta između Lazarevca i Sopota - GEM info\nAsfaltiranje deonice puta između Lazarevca i Sopota\n5. februara 2018. 6. februara 2018. Redakcija 1 Comment asfaliranje puta, bojan sindjelic, lazarevac sopot, mirosaljci\nU Mesnoj zajednici Mirosaljci u toku su radovi na asfaltiranju deonice puta koji spaja Gradske opštine Lazarevac i Sopot. Reč je o deonici puta dugoj 4,5 kilometra, od kojih je 1 i po kilometar u Mirosaljcima. Radove su obišli predsednici opština Lazarevac i Sopot Bojan Sinđelić i Živorad Milosavljević.\nObilazeći radove na asfaltiranju puta predsednik Gradske opštine Lazarevac Bojan Sinđelić izrazio je zadovoljstvo radovima i dodao da je izgradnja ove deonice bitna za građane obe opštine. Poseban je značaj ovog puta jer meštani okolnih mesnih zajednica koriste ovaj put za izlazak na autoput Beograd – Niš, a takođe ova deonica spaja i opštine Sopot i Mladenovac, dodao je Sinđelić.\nIzuzetno mi je zadovoljstvo što opština Lazarevac ima izuzetnu saradnju sa GO Sopot, Go Barajevo. Na nekoliko projekata smo učestvovali zajedno. Građani Beograda moraju da budu jedinstveni, saradnja gradskih opština mora biti na zadovoljavajućem nivou – dodao Sinđelić.\nZadovoljstvo radovima izrazio je i predsednik opštine Sopot Živorad Milosavljević, on je rekao da je veći deo puta, u dužini od 2800 metara asfaltiran na teritoriji opštine Sopot i istakao i da su i vremenske prilike išle na ruku izvođačima radova.\nPredsednik Saveta Mesne zajednice Mirosaljci Mile Ranković rekao je prilikom obilaska radova da je ova deonica puta od izuzetnog značaja za sve građane i zahvalio se opštinskim i gradskim vlastima i Vladi Srbije što će posle dugo godina ovaj put biti rekonstruisan.\nPored asfaltiranja puta Mirosaljci – Sibnica, član Veća opštine Lazarevac zadužen za saobraćaj Aleksandar Bulatović najavio je da će narednih dana centralne gradske raskrsnice u Lazarevcu biti rekonstruisane i zamolio građane da imaju strpljenja te da koriste alternativne putne pravce.\nPut Mirosaljci – Sibnica ukupne je dužine 4 i po kilometra, izvođač radova je firma Štrabak, a investitior Vlada republike Srbije.\nShare the post "Asfaltiranje deonice puta između Lazarevca i Sopota"\n← Zvezda ubedljivo savladala Železničar\nMinistarka Zorana Mihailović u Obrenovcu →\nKomentar na vest “Asfaltiranje deonice puta između Lazarevca i Sopota”\n6. februara 2018. at 16:35\nSve pred izbore


Beograd i Priština se dogovorili o pravosuđu – mojKontakt portal – Radio Televizija Kontakt\nBeograd i Priština se dogovorili o pravosuđu\n“Razgovori su bili teški, ali mislim da smo izvukli maksimum u datim okolnostima”, rekao je Vučić novinarima nakon razgovora koji su počeli u ponedjeljak uveče, a završili nešto poslije dva časa ujutro.\nVučić je istakao da je tokom ove runde dijaloga prištinska delegacija, na čelu sa “premijerom” Isom Mustafom, insistirala na temama kao što su rasformiranje civilne zaštite na sjeveru i uklanjanje “Parka mira” na mostu između sjevernog i južnog dijela Mitrovice, prenijeli su beogradski mediji.\n“Mi o tome nismo hteli da razgovaramo, ali smo hteli da razgovaramo o `Trepči` i Zajednici srpskih opština”, objasnio je Vučić, dodajući da je sporazum o pravosuđu jedini koji je utvrđen na ovom sastanku.\nOn je izjavio da je paritet srpskih i albanskih sudija u južnoj Mitrovici 14 prema 11 u korist Albanaca i da će predsjednik Suda u sjevernoj Mitrovici biti Srbin, te da je to bolje rješenje nego što je zadato u etničkoj strukturi mitrovačkog regiona.\nVučić je dodao da će u Sudu raditi jednak broj tužilaca Srba i Albanaca – po devet.\nPremijer Srbije je rekao da će mitrovački sud imati ogranke i u Zubinom Potoku i Leposaviću, na čemu je insistirala srpska strana.\nOn je ocijenio da su razgovori bili izuzetno teški, više puta prekidani, i zahvalio visokom predstavniku EU za spoljnu politiku i bezbjednost Federiki Mogerini na iskazanom razumijevanju.\n“Ketrin Ešton je željela da čuje naš plan što dobro pamtimo, a čini mi se da i Federika Mogerini ima takav stav”, objasnio je Vučić.\nOn je izrazio nadu da će ovaj napredak doprinijeti da se što prije otvore prva poglavlja u pristupnim pregovorima Srbije sa EU i dati novi zamajac evropskim integracijama Srbije.\n“Ponašanje Srbije biće pozdravljeno i ocenjeno kao ozbiljno”, istakao je Vučić.\nOn je rekao da zbog teških razgovora dvije delegacije nisu stigle da se dogovore o novoj rundi dijaloga i izrazio očekivanje da će to biti uskoro.\nPremijer samoproglašenog Kosova Isa Mustafa rekao je da je dogovor o pravosuđu važan za Kosovo, jer je, prema njegovim riječima, obezbijeđen “jedinstveni sistem sudstva na cijelom Kosovu”.\n“Nastavićemo sa drugim pitanjima tako da svi dijelovi Kosova budu integrisani i da suverenitet bude zastupljen na čitavoj teritoriji”, rekao je Mustafa novinarima nakon razgovora.\nOn je dodao da je Priština insistirala na rasformiravanju civilne zaštite, jer se bez rješavanja tog pitanja “ne može ići dalje sa drugim temama”.\nMustafa je rekao da treba i da se otvori most na Ibru i da se osigura sloboda kretanja, a prema njegovim riječima, dva pitanja su u procesu rješavanja – pozivni broj i energetika.\n“Datum novog sastanka nije utvrđen, ali imajući u vidu teme očekujem da bude uskoro”, rekao je Mustafa.\nVisoki predstavnik EU za spoljnu politiku Federika Mogerini rekla je da su premijer Srbije Aleksandar Vučić i “premijer” samoproglašenog Kosova Isa Mustafa finalizovali sporazum o pravosuđu, čime je zatvoreno ključno poglavlje primjene Briselskog sporazuma koje će, kako je ocijenila, suštinski unaprijediti život ljudi na terenu.\nPrema njenim rečima, radne grupe će nastaviti aktivnosti u narednim danima.\n“Premijeri su potvrdili opredjeljenje da ostvare napredak u normalizaciji odnosa. Dogovorili su se da sarađuju u rješavanju regionalnih pitanja, kao što je akutni problem ilegalnih migranata sa Kosova”, rekla je Mogerinijeva.\nKrupa na Uni: Zbog snijega se ne može ni u školu\nNova saznanja: Masna hrana ne izaziva srčane bolesti


KRETANJE EKONOMSKE I SPOLJNOTRGOVINSKE AKTIVNOSTI U AVGUSTU 2014. GODINE\nIndustrijska proizvodnja je u avgustu, prema desezoniranim podacima Republičkog zavoda za statistiku, zabeležila pad od 0,3%, dok je u odnosu na isti mesec prethodne godine bila niža za 13,1%. Posmatrano prema strukturi ukupne industrije, prerađivačka industrija je zabeležila međugodišnji pad od 3,8%, a sektori rudarstva i snabdevanja električnom energijom, gasom i parom pad od 23,8% i 39,8%, respektivno.\nPrerađivačka industrija je, prema desezoniranim podacima, u avgustu porasla za 0,7%. U okviru prerađivačke industrije, najveći pozitivan doprinos ukupnoj industriji potiče od proizvodnje duvanskih proizvoda i tekstila. S druge strane, najveći negativan doprinos ukupnoj industriji dala je proizvodnja motornih vozila.\nMeđugodišnje posmatrano, prema podacima Republičkog zavoda za statistiku, promet robe u trgovini na malo je u avgustu bio realno viši za 3,0%.\nPrema podacima Republičkog zavoda za statistiku, u avgustu je u odnosu na isti mesec prethodne godine zabeležen pad robnog izvoza od 13,0% i pad uvoza od 5,0%. Prema desezoniranim podacima Republičkog zavoda za statistiku, pad izvoza robe u odnosu na prethodni mesec iznosio je 1,8%, a uvoza 0,7%.\nPodaci o bruto domaćem proizvodu za drugo tromesečje biće objavljeni naknadno zbog usklađivanja s novim evropskim sistemom nacionalnih i regionalnih računa - ESA 2010.\nIzvor: Press služba Narodne banke Srbije, 30.9.2014.


Varhelyi: Danas smo pokazali da brinemo o Bosni i Hercegovini @ StartBiH.ba\nVarhelyi: Danas smo pokazali da brinemo o Bosni i Hercegovini\nOvo je veliki dan kada smo pokazali da se brinemo za Bosnu i Hercegovinu i da stojima uz njeno rame od početka ove pandemije, izjavio je evropski komesar za proširenje Oliver Varhelyi na današnjoj primopredaji prvog kontigenta vakcina Bosni i Hercegovini iz mehanizma Evropske unije.\nIstiče da je ovo korak ka izlasku iz pandemije i podstrek kampanji vakcinacije u BiH.\n- Želimo vam pomoći da obezbijedite vakcine za medicinske radnike koji su na prvoj liniji borbe protiv pandemije. Svi medicinski radnici u BiH mogu biti vakcinisani ovim dozama vakcina koje su danas pristigle. To je sigurnost za njih i građane BiH - kazao je komesar.\nIstiče da će Evropska unija predati 651.000 doza vakcina za regiju zapadnog Balkana, dok će BiH dobiti više od 200.000 doza.\n- Zajedno s mehanizmom COVAX-a u regiju ćemo donirati više od milion vakcina, a to je samo početak jer potrebno je da vakcinišemo sve građane - zaključio je Varhelyi.


Devize oko struka, u pregradi za naočare i ispod sedišta - JuGmedia\nCarinici u saradnji sa policijom svakodnevno sprečavaju različite pokušaje krijumčarenja deviza na skoro svim graničnim prelazima. Izdvajamo dva interesantna slučaja, zabeležena na prelazima Horgoš i Gradina, da se neprijavljeni novac ilegalno prenese preko granice, tako što je bio sakriven u torbici oko struka, pregradi za naočare u krovnom delu automobila, ali i ispod sedišta.\nPrekršaj na Horgošu otkriven je 12. jula kada je za detaljan pregled na ulazu u zemlju izdvojen „mercedes benc“ nemačke registracije, kojim je sam putovao 45-godišnji nemački državljanin turskog porekla.\nSlična situacija dogodila se i nekoliko dana ranije na Gradini, kada je za detaljnu kontrolu na izlazu iz zemlje izdvojen „golf“ nemačke registracije, kojim je putovalo troje turskih državljana.\nNa pitanje koliko gotovine nose sa sobom, putnici su rekli da ukupno imaju oko 3.000 evra.


Najpristupačniji premijum telefon stiže u Srbiju - vesti - srp\nNajpristupačniji premijum telefon stiže u Srbiju\nSa modelom moto g100, Motorola na najbolji način staje iza misije da svojim korisnicima pruži maksimalnu demokratizaciju tehnologije kako bi najnovija rešenja uvek bila dostupna svima – bez obzira na cenu uređaja. Baš zbog potpune predanosti ovoj misiji, Motorola je odlučila da cena modela g100 u Srbiji bude znatno niža u poređenju sa drugim zemljama.\nPored atraktivne cene, moto g100 korisnicima donosi i brojne napredne funkcije i izuzetne performanse.\nZapravo, u pitanju je najbrži moto g telefon ikada opremljen Qualcomm Snapdragon 870 procesorom uparenim sa 8GB radne memorije za maksimalnu brzinu u radu.\nKao jedan od prvih telefona na svetu koji koristi najnoviju Snapdragon 870 5G mobilnu platformu, moto g100 čini surfovanje internetom bržim nego ikada pre, a zastajkivanje u igrama ili aplikacijama je stvar prošlosti.\nPosebno se izdvaja i 6.7-inčni CinemaVision displej sa osvežavanjem ekrana od 90Hz koje donosi glatke vizuale bez ikakvih seckanja, bilo da su u pitanju filmovi, surfovanje internetom ili igranje najnovijih igara.\n64MP sistem kamera na moto g100 smartfonu opremljen je svim hardverskim i softverskim rešenjima koja će vam biti potrebna za zapanjujuće fotografije. Glavni senzor rezolucije 64MP sa Quad Pixel tehnologijom za 4x veću osetljivost u uslovima slabijeg osvetljenja i 16MP prednja kamera savršeni su za slikanje svakodnevnih trenutaka uz prelepe i oštre detalje.


DSK se žalio Vrhovnom sudu zbog poništavanja glasova u Dragašu - Kosovo Online\n20. Novembar 2021. • 16:54\nDemokratski savez Kosova uložio je žalbu Vrhovnom sudu na odluku Izbornog panela za žalbe i predstavke (IPŽP) kojom su poništeni glasovi pristigli iz dijaspore za lokalne izbore u opštini Dragaš, piše Koha.\n„Ovo je antidemokratski pokušaj da se obori izborni rezultat obori iz glasačkih kutija. DSK je danas podneo više od 200 svedočenja birača iz Dragaša iz dijaspore o njihovim glasovima u drugom krugu. Takođe je dostavio argumenate za zaštitu građanske volje“, izjavila je portparol DSK Sibel Haljimi.\nKandidat SDK za gradonačelnika Dragaša Bedžet Dželjadini rekao je da mu je pobeda na izborima oduzeta za stolom, odbijanjem glasova dijaspore i da je uveren da će ga Vrhovni sud proglasiti za sledećeg predsednika opštine Dragaš.\nProtivkandidat Bedžetu Dželjadiniju u drugom krugu izbora bio je Šaban Šabani iz DPK.\nlokalni izbori DSK Dragaš Izborni panel za žalbe i predstavke Vrhovni sud Kosova\nDemokratski savez Kosova ocenio je da je odluka Izbornog panela za žalbe i predstavke o poništavanju glasova putem pošte u Dragašu skandalozna i bez presedana u sistemu kosovskog izbornog procesa, prenosi Koha.


Струка предлаже 24-часовни карантин, могућа изолација већих градова и затварање великих фирми\n[ 04/06/2020 ] Potpisan sporazum o nastavku projekta ENVAP 3\tEkologija\n[ 04/06/2020 ] Zatvara se privremena bolnica na Beogradskom sajmu\tDRUŠTVO\n[ 04/06/2020 ] Održavanje festivala od velike važnosti za promociju turizma\tDRUŠTVO\n[ 04/06/2020 ] Vuk Radojević u obilasku grada Zrenjanina\tPoljoprivreda\n[ 04/06/2020 ] Srpski fudbaler na udaru kritike zbog rasističkih objava supruge\tSport\nHomeDRUŠTVOStruka predlaže 24-časovni karantin, moguća izolacija većih gradova i zatvaranje velikih firmi\nStruka predlaže 24-časovni karantin, moguća izolacija većih gradova i zatvaranje velikih firmi\n08/04/2020Redakcija BALKAN TVDRUŠTVO, Vesti, za slajder0\nZabrana kretanja od petka u 17 časova do ponedeljka u 5 ujutro izrečena je zbog toga što su vikendi dani kada je najveća gužva i najmanje poštovanje poziva na samoizolaciju, rekla je danas premijerka Ana Brnabić.\nKako kaže, tokom vikenda trebalo bi da društveni kontakti budu smanjeni na minimum, a kako toga nema, plaća se cena.\n„Ulazimo u šestu nedelju i očekujemo vrhunac epidemije tokom ovog vikenda. Čini mi se da je sve bolje što se pridržavanja mera tiče. Međutim, vikendi su zaista najviše poražavajući. Možete da vidite ljude koji voze bicikle, džogiraju, šetaju, u grupi su, a kada vi znate da ćete za posledicu videti broj zaraženih, morate da donesete još neke zabrane. Ne znam stvarno šta će biti nekome ko ne džogira dve nedelje“, rekla je Brnabić za TV Prva.\nOna upozorava da je zdravstveni sistem „prenapregnut“ i da je razlog taj zato što je obolelima od Kovid-19 neophodno duže lečenje.\n„U Beogradu i Nišu u potpunosti su popunjeni svi kapaciteti. Imamo plan da Pančevačka i Batajnička bolnice budu kovidske“, kazala je Brnabić i dodala je da je teško je izdržati nove udare samo zbog toga što ljudi ne poštuje mere.\n„Zato što ne poštuju, to bi mogao da bude završni udarac našem zdravstvenom sistemu, i da na kraju ‘pukne’, kao što se to desilo širom Evrope, pa i u Americi“, ukazala je predsednica vlade.\n„Struka je u potpunosti za to, a mi se trudimo da to izbegnemo. Predsednik Aleksandar Vučić je govorio da postoje možda još neki koraci do toga. Neke još razmatramo, kao na primer izolacija gradova žarišta, Beograda, Valjeva, Ćuprije“, istakla je premijerka.\nO svemu tome, kako navodi, građani će biti pravovremeno informisani, ali kako kaže, ulazimo u početak kraja zahvaljujući „gvozdenoj disciplini“.\nPažljivo odmeravamo nove restriktivne mere\nPremijerka je rekla da je u okviru razgovora o novim restriktivnim merama bilo reči i o izolaciji većih gradova kao i zatvaranju velikih firmi na sedam do 14 dana.\n„Pažljivo odmeravamo restriktivne mere“, rekla je Brnabić.\nOna je navela da je jedna od mogućih mera zatvaranje gradova koji su žarišta – Beograd, Niš, Valjevo, Ćuprija, Novi Pazar.\n„Pričali smo i o tome da se velike firme zatvore na sedam ili 14 dana, ali to je baš teška odluka. Trudimo se da to ne uradimo, jer su one važne za ekonomiju zemlje. Zato apelujemo na građane da poštuju mere“, istakla je Brnabić.\nKada je reč o uvođenju policijskog časa od 24 sata, premijerka je rekla da je struka za to.\n„Struka je za to, ali mi se trudimo da ne pribegavamo tome“, rekla je Brnabić.\nPrema njenim rečima, implementacioni tim sa ministrom finansija radi na ekonomskim merama svakodnevno, neke od mera su već počele da se primenjuju, kao na primer, da se ne plaćaju porezi i doprinosi.\nKako ističe Brnabić, izuzetno je važno za penzionere da će od 10. aprila krenuti isplata penzija odjednom, a ne iz delova, a tog 10. će biti isplaćena i jednokratna podrška od 4.000 dinara.\n„Dozvolićemo bankama da rade i preko vikenda da bi se isplatile penzije“, kazala je premijerka.\nPremijerka je rekla da je na Kriznom štabu potvrđena odluka da se policijski čas ovog vikenda primenjuje od petka u 17.00 do ponedeljka u 5.00 ujutru.\n„Odlučili smo se za ovo zato što se vikendom najmanje poštuje poziv na smanjenje društvenih kontakata“, objasnila je premijerka.\nOna je napomenula da će iz toga biti izuzeti oni koji izvode kućne ljubimce subotom i nedeljom od 8 do 10 ujutro i od 23 do 1.00 iza ponoći.\nRekla je da će se neki izuzeci napraviti i za poljoprivrednike kako bi mogli da obrađuju svoje njive, i da se o tome razgovara sa nadležnima.\n„Imamo izuzetak za poljoprivrednike i oni će moći da obrađuju i dobijanje dozvola za to će se ubrzati. Na tome radimo naporno i sa Ministarstvom unutrašnjih poslova, kancelarijom za informacione tehnologije i e-upravom. Trudimo se da nema mnogo izuzetaka, jer je intencija da ljudi zaista sede kod kuće“, objasnila je ona za tv Prva.\nPrema njenim rečima, to nije poziv da ljudi izađu i da se druže, dozvoljeno je kretanje da ekonomija u Srbiji „koliko toliko opstane“.\n„Da možemo brže da se izdignemo, oporavimo i da vratimo ljudima radna mesta, a i naš rast“, dodaje ona.\nKako kaže, svi treba da ostanu kod kuće, osim ako nije neophodno da se izađe napolje, jer ćemo tako što pre izaći iz ove situacije.\nPremijerka je ocenila da bi posle pete i šeste nedelje, možda moglo da dođe do opadanja epidemije.\n„Uz gvozdenu disciplinu, uz dodatne restriktivne mere moguće je da ova i sledeće nedelja budu vrhunac epidemije koja onda počinje da opada. Ako se to desi onda smo na konju“, zaključila je Brnabić.\nSrušio se most u Italiji: Preživela dvojica vozača\nPotpisan sporazum o nastavku projekta ENVAP 3\nOdržavanje festivala od velike važnosti za promociju turizma\nVuk Radojević u obilasku grada Zrenjanina\nSrpski fudbaler na udaru kritike zbog rasističkih objava supruge\nSrbija pristala da obustavi kampanju protiv priznanja Kosova\nJedna osoba preminula, 48 novozaraženih


Amerièki vojnici ušli u demilitarizovanui zonu - 2003-03-07\nMirovni èuvari Ujedinjenih nacija navode da su pronašli velike rupe na elektriènoj ogradi koja deli Irak od Kuvajta i istièu da se muškarci koji su se identifikovali kao amerièki marinci od utorka nalaze u demilitarizovanoj pograniènoj zoni.\nPredstavnik Ujedinjenih nacija Fred Ekhard nije doveo u vezu prisustvo amerièkih trupa sa rupama na elektriènoj ogradi. Medjutim, on je rekao da su mirovni èuvari videli naoružane muškarce u civilnom odelu i vozila van puta, i da su se neki od njih identifikovali kao amerièki marinci. Amerièki funkcioneri nisu komentarisali tu izjavu.\nU medjuvremenu, borbeni avioni amerièko-britanske koalicije, koji patroliraju vazdušnim prostorom iznad južnog Iraka, bombardovali su danas jedan iraèki mobilni radarski objekat, u okviru ubrzanih nastojanja da se eliminiše opasnost koja preti saveznièkim avionima od iraèke protivavionske odbrane.


Delegacija Skupstine Srbije u poseti sedištu NATO-a\nTanjug 7. novembra 2019. 21:35\nBEOGRAD – Zamenik pomoćnika generalnog sekretara NATO-a Džejms Apaturaj izjavio je da su Srbija i NATO u protekloj deceniji razvili snažno partnerstvo u praktičnoj saradnji.\n„Ovo partnerstvo je zasnovano na razumevanju da smo susedi, i da zajednički rad s našim susedima na pitanjima bezbednosti čini naše građane bezbednijim“, rekao je Apaturaj povodom posete delegacije Skupštine Srbije sedištu NATO-a u Briselu.\nOn je podsetio i da je, na primer, 2018. godine Srbija je bila domaćin velike NATO vežbe za reagovanje u slučaju nepogoda, koja je doprinela zajedničkoj spremnosti da se suoči s vanrednim situacijama kao što su poplave, zemljotresi i šumski požari.\nKako saopšteno iz Kancelarije za vezu NATO-a u Beogradu, podsetio je takođe da su NATO i Srbija nedavno dogovorile i novi Individualni Akcioni Plan Partnerstva za period 2019-2021, u kome su izloženi detalji koji predviđaju saradnju u naredne dve godine i na koji način će NATO pomagati Srbiji u njenim naporima pri sprovođenju reformi.\nU delegaciji Skupštine Srbije koja je posetila NATO bili su poslanici Vesna Marković (Srpska napredna stranka), Gordana Čomić (Demokratska stranka), Branimir Jovanović (Socijaldemokratska partija Srbije) i Aleksandar Stevanović (Stranka moderne Srbije).\nPoseta je organizovana i podržana od strane Odseka za javnu diplomatiju NATO-a, kao deo naporima da se bolje predstavi i objasni partnerstvo NATO-a i Srbije. U okviru posete, srpski poslanici su posetili i NATO gde su se sastali sa nizom visokih NATO zvaničnika, kaže se u saopštenju.\nOsim NATO-a, poslanici su posetili i institucije EU: „European External Action Service“ i Evropski parlament. Tokom posete institucijama EU, teme koje su obuhvaćene bile su, naravno, odnosi između EU i Srbije, uloga i prioriteti EU, kao i to na koje načine EU komunicira o procesu pridruživanja EU u Srbiji.


Gol Kačara za završnicu Lige Evrope – Nadlanu.com\nGol Kačara za završnicu Lige Evrope\nBEOGRAD, 16. decembra 2009. (Beta) - Srpski reprezentativac Gojko Kačar postigao je pobednički gol za Hertu na susretu sa Sportingom iz Lisabona (1:0) i fudbalerima berlinske ekipe doneo učešće u šesnaestini finala Lige Evrope.\nHerta je zahvaljujući golu Kačara u 70. minutu utakmice u Berlinu zadržao drugo mesto na tabeli Grupe D, iza Sportinga, a ispred Herenvena, koji je deklasirao Ventspils sa 5:0.\nHerenven je, ipak, ostao bod iza Herte.\nPlasman u drugu rundu takmičenja u Ligi Evropa večeras su obezbedili i Roma, kao i Fulam i Panatinaikos, koji su to učinili u duelima sa direktnim rivalima za prolaz dalje.\nFulam je u Bazelu savladao istoimenu ekipu sa 3:2 i od večerašnjeg protivnika preuzeo drugo mesto na tabeli Grupe E. Engleski tim je do vođstva od 2:0 stigao preko Bobija Zamore, ali je odlučujući, treći gol bio delo Mađara Zoltana Gera.\nPrvo mesto, ipak, ostalo je u vlasništvu Rome, koja je bila ubedljiva na utakmici sa sofijskim CSKA i pobedila sa 3:0 uz dva gola 22-godišnjeg Alesija Čerčija i jedan 17-godišnjeg Filipa Skardinija.\nPanatinaikos je istim rezultatom u Atini savladao Dinamo iz Bukurešta, iako mu je za nastavak takmičenja na evropskoj sceni bio dovoljan i bod. Dvostruki strelac bio je Francuz Đibril Sise, a mrežu Dinama zatresao je i Hrvat Ante Rukavina.\nŠturm je na drugoj utakmici Grupe F u Gracu golom Danijela Bajhlera savladao Galatasaraj sa 1:0. Rezultat tog duela, ipak, nije bio značajan, pošto je Galataraj još ranije obezbedio osvajanje prvog mesta, dok je Šturm uprkos pobedi ostao na začelju tabele.\nFudbaleri Briža i Kopehagena izborili su učešće u šesnaestini finala Lige Evropa, pošto su ostvarili pobede na utakmicama poslednjeg, šestog kola grupne faze takmičenja.\nObe ekipe to su učinile u duelima sa direktnim rivalima za prolaz dalje.\nBrižu je za nastavak takmičenja u Ligi Evropa bio dovoljan i bod u susretu sa Tuluzom na svom terenu, ali mu je gol Hrvata Ivana Perišića doneo i pobedo od 1:0 u Grupi J.\nPobednik te grupe bio je poznat još od ranije, pošto je tu poziciju obezbedio Šathjor, koji je u Beogradu izgubio od Partizana sa 0:1 u rezultatski nevažnom meču.\nKopenhagen je u Pragu savladao Spartu sa 3:0 u Grupi K iz koje je kao pobednik izašao PSV iz Ajndhovena. PSV je večeras u gostima pobedio Kluž sa 2:0 uz pogodak srpskog reprezentativca Danka Lazovića sa penala.\nHerta - Sporting 1:0 (0:0)\nHerenven - Ventspils 5:0 (0:0)\nVejrinen 55', Elm 58', Sibon 77', 80', Janmat 88'\nCSKA Sofija - Roma 0:3 (0:1)\nČerči 45', 52', Skardina 89'\nBazel - Fulam 2:3 (0:2)\nFrej 63'(pen), Štreler 87' - Zamora 41', 45', Gera 77'\nPanatinaikos - Dinamo Bukurešt 3:0 (0:0)\nRukavina 55', Sise 80', 85'\nŠturm - Galatasaraj 1:0 (1:0)\nDinamo Bukurešt 6\nBriž - Tuluz 1:0 (0:0)\nPartizan - Šahtjor 1:0 (1:0)\nSparta Prag - Kopenhagen 0:3 (0:2)\nN'Doje 22', 30', Gronkjer 54'(pen)\nKluž - PSV 0:3 (0:1)\nLazović 19'(pen), Amrabat 68', 90'\nAtletik Bilbao - Verder 0:3 (0:3)\nPisaro 13', Naldo 21', Rozenberg 36'\nNasional - Austrija 5:1 (2:1)\nRuben Mikael 23', 57', Mateus 33', Tomašević 61', Felipe Lopes 66' - Šumaher 21'\nTabela: Verder 16 , Atletik 10, Nasional 5, Austrija 2.


roterdamska plutajuca suma\nRoterdamska plutajuća šuma\nUz konstantan porast broja stanovnika i sve većeg proširivanja gradova, izgradnje trgova, staza i parkinga, broj drveća se konstantno smanjuje. Roterdam je primer još jednog inovativnog rešenja u borbi za zaštitu životne sredine. Kulturno udruženje Matični brod izradilo je projekat inspirisan radom U potrazi za Habitusom, umetnika Jorga Bakera.\nU pitanju je pokretna šuma: mala plutajuća šuma posađena u već postojećim recikliranim bovama. Projekat ima veliku ekološku vrednost jer obuhvata reciklažu i doprinosi oporavku i rastu šuma. Pokrenut je 16. marta 2016. godine, nakon četiri godine dugog istraživanja, testiranja i eksperimentisanja u cilju posmatranja kapaciteta rasta, otpornosti biljaka na salinitet i potencijala uspešnosti projekta.\nUspešna saradnja studenata Fakulteta primenjenih nauka, Van Hal Larenstajnovog Univerziteta, dovela je do otkrivanja najboljeg načina sadnje i čuvanja biljaka u lučnim vodama kao i utvrđivanja odgovarajuće vrste drveta: holandskog bresta. Ta vrsta drveta ima ubrzan rast, može da podnese jake vetrove i velike količine vode bez preterane potrebe obrezivanja.\nI tako, marta 2016. godine, “izronila” je jedna od prvih plutajućih šuma u istoriji – zaista originalan koncept zelenog prostora, koji će doprineti znajačnom smanjenju koncentracije ugljen-dioksida u vazduhu a time i poboljšanju uslova života u gradu.\nTekst preuzet sa:http://ekoblog.info/rs/\nAutor: Milica Damnjanović


JEDNAKA ZAŠTITA ZA SVE - Glas Podrinja\nPOSETA AMBULANTI U TABANOVIĆU\nJEDNAKA ZAŠTITA ZA SVE\nPredstavnici Doma zdravlja Šabac i Gradske uprave, posetili su prošlog četvrtka ambulantu u Tabanoviću i upoznali se sa uslovima rada u njoj. Ambulanta zbog problema sa grejanjem nije radila nekoliko dana, ali kada je to rešeno njeno funkiconisanje je nesmetano nastavljeno.\nTabanović je selo sa oko 1.500 stanovnika, koji zdravstvene usluge u svom mestu mogu dobiti dva puta nedeljno. Predsednik Mesne zajednice, Milan Ivanović kaže da meštanima i ovo dosta znači jer ne moraju da putuju u Mačvanski Pričinović ili neko udaljenije mesto.\n- Svesni smo da postoji manjak lekara na republičkom nivou, pa smo zadovoljni što i ova dva dana radi seoska ambulanta. Jednako pravo na zdravstvenu zaštitu je civilizacijska tekovina, rekao je Ivanović.\nZamenik direktora Doma zdravlja dr Dejan Pavlović naveo je da je obaveza svakog zaposlenog u ovoj ustanovi, da građanima Šapca bude pružena najkvalitetnija moguća zdravstvena usluga na primarnom nivou. Da bi to bilo postignuto, a usled zabrane zapošljavanja u javnom sektoru, Pavlović kaže da su upotrebili postojeće zdravstvene kadrove.\n- Naši vredni i požrtvovani lekari, medicinske sestre i tehničari iz svojih seoskih ambulanti, kao i punktova hitne pomoći i mobilnih ekipa neodložne pomoći, uvek su spremni da dođu do svakog stanovnika grada Šapca. Grad Šabac nam u tome pomaže, tako što finansira redovno održavanje prostorija i obnavljanje opreme, ali su iz budžeta izdvojena i sredstva od 35 miliona dinara godišnje za finanisranje 18 lekara i 16 medicinskih sestara i tehničara. Dom zdravlja će omogućiti da sve seoske ambulante rade, jer ne smemo dozvoliti da stanovnik bilo kog sela zdravstvenu uslugu ne može da potraži u svom mestu, rekao je Pavlović i dodao da će se akcije Karavan zdravlja i pregled neosiguranog stanovništva nastaviti.\nČlan Gradskog veća zadužen za zdravstvo, dr Milutin Ikodinović, istakao je da zdravstveno odgovorna politika koju sprovodi grad podržava sve projekte vezane za poboljšanje kvaliteta zdravstvenih usluga. Najavio je da će i u narednom periodu biti izdvojena značajna novčana sredstva kako bi se izjendačio kvalitet pružanja zdravstvenih usluga u seoskom i prigradskom područčju sa gradom.\nBojana Mladenović, predsednik Saveta za zdravstvo grada Šapca istakla je da je zdravstvena zaštita jednako dostupna svima osnovni postulat zdravstvene politike Grada. Veruje da svi zaposleni u DZ pružaju svoj maksimum kako bi se ovo i ostvarilo.


Šta (ni)je poslovanje „u oblaku“?\nфеб 7, 2018 | Blog RS, Novosti\n„Mnogi ljudi ne vode računa o svom novcu sve dok ga skoro ne potroše\n– drugi isto to rade sa svojim vremenom.„\nCloud tehnologija ili poslovanje „u oblaku“ još uvek nema potpunu primenu na našem tržištu. Neznanje o prednostima ovog alata za npr. računovodstveno poslovanje, samo je jedan od razloga nedovoljne primene savremenih tehnologija za modernizaciju preduzeća.\nData-centar  predstavlja posebno izgrađene objekte ili prostorije u objektima koji se koriste za smeštaj kompijuterskih sistema i njihovih komponenti, kao što su telekomunikacije i sistemi za čuvanje podataka. U globalu, sastoje se od izvora napajanja, komunikacijskih kablova, instrumenata za praćenje stanja u prostoriji i sigurnosnih uređaja, kao i samih uređaja (servera i slično) na kojima se nalaze ključne poslovne aplikacije ili baze podataka.\nKada govorimo o računarstvu u oblaku  , usluge možemo podeliti na tri osnovna tipa: infrastrukturu (engl. infrastructure as a service ili IaaS), platformu (engl. platform as a service ili PaaS) i softver (engl. software as a service ili SaaS).\nPoslovanje „u oblaku“ zahteva određenu IT infrastrukturu, podjednako kao i „inhouse“ IT sistem. Osnovna razlika je da se kod poslovanja „u oblaku“ IT aktivnosti, ali i aktivnosti korisnika „u oblaku“ npr. usluge računovodstva „u oblaku“ izmeštaju sa jedne lokacije i jednog pružaoca usluga, na više različitih lokacija i pružalaca usluga, koji istovremeno koriste zajedničke IT resurse, u skladu sa odgovarajućim obimom iznajmljenih usluga i ovlašćenjima koja imaju pri tome.\nUobičajeno je da se poslovanje „u oblaku“ smatra isključivo outsourcingom tj iznajmljenom uslugom. Poslovanje „u oblaku“ ne mora biti isključivo outsourcing (iznajmljena usluga), nego je to prvenstveno odgovarajući IT sistem i način rada koji kao vlastiti tj. „inhouse“ koncept mogu sebi „priuštiti“ velika preduzeća (korporacije i sl.). Kako ulaganje u vlastitu IT infrastrukturu potrebnu za poslovanje „u oblaku“ nije finansijski isplativo sa stanovišta MSP , ovi alati na tržištu mogu se pod odgovarajućim uslovima iznajmiti kao konkretna usluga kao npr. računovodstvo u oblaku.\nPotreba za sve bržom modernizacijom i sve većom specijalizacijom poslovanja, u kombinaciji sa racionalnom upotrebom (ne)materijalnih resursa, dovela je do inovacija poslovnih i IT koncepata odnosno izgradnje odgovarajuće IT infrastrukure, korisničkih odnosa i drugih pratećih usluga „u oblaku“. Kontinuirano ulaganje, prvenstveno finansijskih resursa, u digitalizaciju poslovanja postaje sve veće opterećenje za preduzeća, stoga korištenje zajedničke IT infrastrukture kao iznajmljene usluge predstavlja efikasnije rešenje za: preduzeća korisnike usluga i pružaoce usluga (datacentre, vlasnike softvera, računovođe, konsultante, banke, medije itd.).\nU savremenom okruženju sve više kao pojedinici npr. korisnici bankarskih usluga, koristimo prednosti poslovanja „u oblaku“, dok kao profesionalci npr. računovođe nedovoljno, u vlastitom poslovanju, primenjujemo ove prednosti, za koje je potrebno izvršiti promenu sopstvenog načina rada od promene softvera i IT infrastrukture do promene u odnosima sa klijentima sa kojima smo uspostavili sadašnji način rada, koji nije zasnovan na primeni Cloud tehnologija.\nPoslovanje „u oblaku“ nije teško ili kompleksno za razumjevanje i primenu, ali izostaje njegova veća praktična upotreba, iako ono ima brojne (finansijske) prednosti. Najčešći razlozi su prvenstveno finansijske prirode. Na primer odgovarajući intreresi postojećih pružalaca uskuga koji ne žele da prave potrebne promene u vlastitom poslovanju postaju osnovni „otpor“ promenama. U tim okolnostima, kao osnovni izgovor ili kontra argumenti za poslovanje „u oblaku“ najčešće se navode sigurnosni aspekti poslovanja „u oblaku“ kao što su zaštita i tajnost podataka pri poslovanju „u oblaku“. Sigurnosni aspekti poslovanja podjednako su prisutni u svim IT infrastrukturnim rešenjima, a ne samo „u oblaku“. Takođe, decentralizacija rada koja je jedna od osnovnih prednosti poslovanja „u oblaku“ postaje „opasnost“ npr. za računovođe koji ne žele da promene trenutni softver. Oni su naučili da koriste rutinske aktivnosti unosa podataka, a istovremeno nemaju i analitičke veštine potrebne za svrsishodnu upotrebu podataka za npr. finansijsko savetovanje klijenata.\nIz samo dva navedena primera „otpora“ koji mogu nastati zbog promene trenutnog načina poslovanja na poslovanje “u oblaku“, lako se može uočiti da je poslovanje „u oblaku“ mnogo više od samog IT koncepta, jer uključuje i umrežavanje poslovnih ljudi, kao i njihov rad (zajednički ili pojedinačni) „u oblaku“.\nPripadam grupi zagovornika primene Cloud tehnologija i smatram da je prvo neophodno izgraditi kvalitetne relacije na međuljudskom nivou, a zatim iste razviti i na nivou primene novih tehnologija za poslovanje „u oblaku“. Bez obzira koliko finansijskih resursa ulagali u Cloud tehnologije, istovremeno je neophodno da se ulože i vremenski resursi u kvalitetnu poslovnu komunikaciju koja je neopdhodna za poslovanje „u oblaku“.\nPoslovanje „u oblaku“ omogućava više različitih modela poslovnog povezivanja i integracije različitih poslovnih sistema, što dovodi do sinergijskih efekata koji se manifestiraju i u finansijskim rezultatima preduzeća. Na koji način će se preduzeća opredeliti da koriste prednosti poslovanja „u oblaku“ za kreiranje dodatne vrednosti, zavisi prvenstveno od stepena spremnosti menadžmenta da uvodi inovacije u vlastito poslovanje.\nRazvoj tehnologija napreduje mnogo brže od njene praktične primjene. Upotreba neadekvatnih IT alata ili zastarjelih tehnologija ima više nedostataka, nego što ima prednosti za preduzeća. Osnovni nedostatak je nizak nivo produktivnosti rada odnosno neefikasnost poslovanja. Sa druge strane, upotreba Cloud tehnologija omogućava veći stepen decentralizacije poslovanja preduzeća. Radno intenzivna preduzeća odavno su postala finansijski neisplativa, a automatizacija poslovanja i preduzeća budućnosti su aktuelni poslovni trend. Da li će Vaše preduzeće koristiti prednosti poslovanja „u oblaku“ ili zastarele tehnologije koje konzumiraju velike vremenske resurse, a to znači i veći angažman kadrova od optimalnog, zavisi od toga kako upravljate ne samo finansijskim, nego svim resursima preduzeća.\nPANTHEON konferencija – Digitalizacija 2019. u praksi 31.05.2019\nLinkedIn kao prodajni alat – da li ste spremni da iskoristite sve njegove prednosti? 05.04.2019


Uncategorized – SGNS\nsavezgluvih 24 сеп 2017\nTribina „Primena Zakona o upotrebi znakovnog jezika u lokalnoj samoupravi“,Gradska uprava Novog Saada i Javne ustanove N.Sada,26.JUN 2017 godina\nTribina „Primena Zakona o upotrebi znakovnog jezika u lokalnoj samoupravi“ održana je danas u Plavoj sali Skupštine Grada Novog Sada. Zakon o upotrebi znakovnog jezika usvojen je aprila 2015. godine, a prezentacije ovog Zakona organizuju se po lokalnim samoupravama i javnim ustanovama, kako bi se zaposleni u javnom sektoru što bolje upoznali sa njim.\nUčesnike tribine danas je pozdravio predsednik Skupštine Grada Novog Sada Zdravko Jelušić, koji je podsetio da je Skupštine grada dve godine pre usvajanja Zakona, uvela prevođenje sednica novosadskog parlamenta na znakovni jezik.\n– Novi Sad je prva lokalna samouprava čija je Skuština uvela prevođenje na znakovni jezik i sa tim možemo da budemo ponosni, jer je to urađeno 2013. godine, dve godine pre usvajanja Zakona o upotrebi znakovnog jezika – istakao je predsednik Skupštine grada Zdravko Jelušić, dodajući da na taj način građani i građanke mogu da vide i čuju šta njihovi predstavnici u Skupštini imaju da kažu i da na osnovu toga donose sud.\nOn je kazao da je na svakoj lokalnoj samupravi da se potrudi da svaki čovek živi život dostojan čovek.\n– Novi Sad želi da svi građani i građanke imaju ravnopravan status i ovaj današnji skup je potvrda toga, koliko nam je bitno da svi stanovnici, sve osobe koje žive u Novom Sadu, mogu da žive na ravnopravan način – poručio je Jelušić.\nPredsednica Saveza gluvih i nagluvih Srbije Suzana Maslać Matović objasnila je da su na promocije Zakona o upotrebi znakovnog jezika pozvane sve javne službe čiji zaposleni dolaze u svakodnevni kontakt sa gluvim osobama u okviru svojih poslova.\n– Svi oni će imati prilike da čuju detalje vezane za Zakon o upotrebi znakovnog jezika, ali i da gluve osobe bude upoznate sa svojim pravima proisteklim iz Zakona – rekal je Maslać Matović.\nOna je poručila da Grad Novi Sad ima kontinuiranu saradnju sa organzacijama gluvih i nagluvih, takođe podsetivši na uvođenje prevođenja sednica Skupštine grada na znakovni jezik. Ona je ocenila da se Zakon sporije primenjuje nego što su očekivali, ali i da je uočljivo da njegova primena ide na bolje, te podvukla ulogu medija u ostvarivanju prava.\nPored predstavnika Saveza gluvih i nagluvih Srbije, učesnicima tribine su se obratili i predstavnici Ministarstva za rad, zapošljavanje, boračka i socijalna pitanja, koje pruža podršku u organizovanju tribina


Vlalukin: Hoćemo pobedama da završimo prvenstvo – FK Metalac\nVlalukin: Hoćemo pobedama da završimo prvenstvo\nFK Metalac | 11.05.2022\nPoraz Metalca kod kuće od Novog Pazara (0:3) nije bio težak samo rezultatski, već i zbog toga što su time šanse milanovačkog superligaša da ostane u elitnom takmičenju definitivno svedene na teoriju. Кao što je tim povodom ranije i rekao šef struke plavobelih, Milija Žižić, sada je skoro sve prepušteno kombinatorici koja zavisi od rezultata konkurenata. Naime, kako bi se domogao mesta za baraž, osim što Metalac mora da pobedi obe preostale utakmice plej-auta, protiv Mladosti kod kuće i Radničkog u Кragujevcu, neophodno je da Radnički i Proleter izgube sve svoje mečeve. Za Metalčevog defanzivca, Jovana Vlalukina, ova računica jeste nepovoljna, ali on i saigrači, kako je rekao, neće odustati.\n– Svesni smo kakva je situacija došla posle Pazara i da je teško prikupiti energiju i motive za ono što predstoji kad malo toga od nas zavisi, tako je u svakoj ekipi kada se nađe u sličnoj poziciji. Međutim, već je prošlo nekoliko dana, videli smo šta su uradili drugi klubovi u ovom kolu i nećemo više oklevati. Vraćamo voljni momenat, treniramo jako i spremamo se da uradimo sve što je do nas kako bismo s dve pobede završili prvenstvo, a da li će to bit dovoljno i za baraž, videćemo, – ocenio je Vlalukin.


Vode Vojvodine: Najverovatnije bez poplava\nVojvođani ne moraju previše da brinu i u slučaju naglog otopljenja, jer podaci Republičkog hidrometeorološkog zavoda pokazuju da je u snegu koji je pao u Pokrajini relativno mala koncentracija vode.\nMirko Galonja iz preduzeća "Vode Vojvodine" kaže da situacija izgleda bolje nego što je bila kada su Vojvodinu pogodile poslednje veće poplave.\n"Dobra vest je da su u Pokrajini zalihe vode u snegu, iako iznad proseka, ipak manje nego što je bilo 2005. i 2006. godine, kada smo imali izuzetno visoke vodostaje. To znači da bismo ove godine mogli da očekujemo izuzetno visoke vodostaje na Dunavu i drugim vojvođanskim rekama", kaže Galonja.\nOn dodaje da ledolomci neće razbijati led na Dunavu sigurno do sledeće srede, a šest ledolomaca je trenutno u Novom Sadu i u stanju su pripravnosti.\nPrema njegovim rečima, nadležne ipak brine period otopljavanja, pošto će vodostaj naglo porasti kada se bude otopio sav sneg i led na rekama. "Najopasnija stvar koja bi mogla da nam se desi je naglo otopljenje, koje bi donelo nagli porast vodostaja. To će najviše pogoditi manje vodotoke", navodi on.\nU preduzeću "Vode Vojvodine" kažu kako između Novog Sada i Beograda postoje tri lokacije na Dunavu koje su sto odsto prekrivene ledom, ali napominju da situacija ipak nije kritična. - Čak ni te tri lokacije koje su prekrivene ledom nisu kritične i led još uvek ne treba da se razbija. Od šest ledolomaca koji su trenutno u stanju pripravnosti u Novom Sadu, četiri su pozajmljena iz Mađarske - rekao je Galonja.\nNa Dunavu kod Novog Sada proglašena je redovna odbrana od leda, a iz Javnog vodoprivrednog preduzeća Vode Vojvodine saopštili su da je pokrivenost Dunava ledom od 10 do 30 odsto.


Joviću godina zatvora zbog mita od 1.000 evra - Glas Srpske\nNebojša Tomašević 18.10.2019 07:06\nBANjALUKA - Bivši šef dobojskog odjeljenja u Ministarstvu za izbjeglice i raseljena lica RS Jovo Jović, optužen za primanje mita, priznao je krivicu i pristao da bude osuđen na godinu zatvora.\nOn je sa Republičkim tužilaštvom zaključio sporazum o priznanju krivice, koji je prihvatio Okružni sud u Banjaluci. Izricanje presude zakazano je za danas.\nOsim zatvorske, sporazumom je predviđena i novčana kazna od 3.000 KM, kao i mjera zabrane obavljanja poslova u trajanju od dvije godine.\nOptužnica Jovića tereti da je 5. oktobra 2017. godine u Doboju u službenim prostorijama Ministarstva za izbjeglice i raseljena lica zahtijevao mito.\n- Bio je rukovodilac odjeljenja u Doboju i predsjednik Komisije za identifikaciju lica kojima se obezbjeđuje smještaj po projektu CEB 2. Riječ je o projektu zatvaranja kolektivnih i alternativnih smještaja. Jović je zahtijevao 1.000 evra od jedne porodice da bi bila stavljena na spisak i da bi bio ubrzan proces rješavanja njenog stambenog pitanja na području Doboja - navedeno je u optužnici.\nDodaje se da je Jović 11. oktobra u službenim prostorijama Ministarstva od člana porodice primio mito od 1.000 evra.\nOvaj slučaj je otkriven nakon što se žena od koje je Jović tražio mito obratila policiji, pa je organizovana “sačekuša”.\nPolicijski inspektori su se sa ženom od koje je Jović tražio mito dogovorili o kontrolisanoj predaji novca za mito. Oni su joj dali obilježene novčanice, koje je ona predala Joviću u njegovoj kancelariji u Doboju nakon ranijeg razgovora, u kojem mu je rekla da pristaje na njegove uslove. Ubrzo nakon što je uzeo novac, reagovala je policija i uhapsila ga, a označeni novac je pronađen i oduzet.\nRanijih godina stanari kolektivnog centra u Doboju su pisali peticiju za smjenu Jovića, jer su bili nezadovoljni njegovim radom. Osim funkcije šefa dobojskog odsjeka Ministarstva za izbjeglice, Jović je godinama bio u upravi Rukometnog kluba Sloga.\nNakon hapšenja Jove Jovića tadašnji ministar za izbjeglice i raseljena lica Republike Srpske Davor Čordaš suspendovao ga je sa mjesta rukovodioca dobojskog odsjeka. Čordaš je na mjesto rukovodioca osjeka imenovao Blagoja Đorđića, koji je obavljao poslove višeg stručnog saradnika u kancelariji u Modriči.


Ivanuša: SZO je tražila od Srbije proveru podataka o broju zaraženih i preminulih od koronavirusa | Blok vesti\nIvanuša: SZO je tražila od Srbije proveru podataka o broju zaraženih i preminulih od koronavirusa\nDirektor kancelarije Svetske zdravstvene organizacije u Srbiji Marjan Ivanuša izjavio je da je SZO tražila od Srbije proveru podataka o broju zaraženih i preminulih od koronavirusa. On je za N1 naveo da se nada da će prve vakcine iz Kovaks sistema u Srbiju stići početkom aprila.\n„Ja se iskreno nadam da će se stanje popraviti pre leta u Srbiji i drugim državama, ako se ljudi vakcinišu“, rekao je on za N1.\nDodao je da se Kovaks sistem, uspostavljen da bi se vakcine obezbedile i siromašnijim zemljama, suočava sa istim manjkom vakcina kao i pojedine države.\n„Ipak, SZO ima cilj da vakcinama iz ovog programa do kraja godine vakciniše 20 odsto svetskog stanovništva“, kaže Ivanuša.\nUpozorio je da „na neki način možemo smatrati“ da je britanski soj virusa već dominantan u Srbiji, a ako već nije, to je „samo pitanje dana“.\n„Ova varijanta se brže širi i izaziva teže oblike bolesti, ali prenosi se na isti način kao i izvorna, zbog čega treba držati fizičku distancu, nositi zaštitne maske, održavati higijenu, a oboleli treba da budu u izolaciji“, kaže on.\nIvanuša je rekao da je epidemiološka situacija u Srbiji „jako ozbiljna“, navodeći da je Srbija peta u Evropi po broju zaraženih na 100.000 stanovnika.\nDirektor kancelarije SZO u Srbiji naglasio je da nema velike razlike između primanja jedne, druge ili treće vakcine i pozvao ljude da se vakcinišu što pre je to moguće.\nIvanuša navodi da je teško reći kad će se primetiti korist od vakcinacije, jer iako je u Srbiji potrošeno više od dva miliona doza, najveći deo stanovništva još nije primio cepivo.\nUpitan o merama koje Srbija preduzima, Ivanuša je naglasio da iako privreda oseća posledice zatvaranja, istovremeno oseća i posledice pandemije.\n„Zdravstvene mere takođe štite i ekonomiju“, rekao je predstavnik SZO u Srbiji i dodao da treba vakcinisati, ali i primenjivati preventivne mere.\nNa pitanje o sumnji u zvanične podatke o broju zaraženih i preminulih, Ivanuša kaže da je SZO tražila od Srbije proveru podataka i da ta organizacija ne sakuplja podatke iz nezvaničnih izvora.\n„Kad me pitate o tačnosti brojki, mislim da svi ljudi u Srbiji vide po svojim komšijama, prijateljima, po tome koliko ljudi odlazi u bolnice, da li broj obolelih raste ili opada“, kazao je.\nUpitan o otvaranju škola i vrtića, Ivanuša je rekao da je na početku epidemije stav SZO bio da škole treba da ostanu otvorene što duže i da deca ne utiču znatno na širenje virusa.\n„Ali prerano je izvoditi zaključke o novom tipu virusa, jer pošto se širi lakše među odraslima možda se širi i među decom“, dodao je.\nPrevious articleIstraživanje: Većina građana još uvek nije skapirala ni zakon o raznopolnim zajednicama\nNext articleLEPE VESTI U DOMU DEGENEK: Defanzivac Zvezde postaje otac


Predstavnici kabineta ministra Tončeva posetili Medveđu - Televizija Leskovac\nPredstavnici kabineta ministra Tončeva posetili Medveđu\nU kabinetu predsednika opštine Medveđa Nebojše Arsića juče je održan sastanak sa predstavnicima kabineta Ministra bez portfelja Novice Tončeva, zaduženog za program razvoja nedovoljno razvijenih opština.\nPrema rečima Arsića, na sastanku je bilo reči o potrebama stanovnika ovog područja, kao i o pomoći oko otklanjanja posledica poslednjih poplava i ogromnog oštećenja elektro mreže. Fokus je stavljen na rekonstrukciju i povezanost puteva, elektromreže, vodovodne mreže, rekonstrukciji škola i vrtića a sve u cilju razvoja i zaustavljanja migracije koje prete svim manjim sredinama.\nJelena Trifunović iz kabineta Novice Tončeva je navela da će prvi koraci biti analiza trenutne situacije i identifikacija problema i potreba pojedinačnih opština, a osnovni zadatak je pružanje podrške u njihovom sagledavanju i rešavanju, istakavši da građani koji žive i rade u ovakvim opštinama moraju da prepoznaju koji su to najvažniji resursi kojima raspolažu, bilo da su to ljudi ili prirodna bogatstva, a koji mogu da se iskoriste za društveni i ekonomski rast i razvoj.\n„Zato je važno ljude pokrenuti, pronaći sredstva za finansiranje projekata i stvoriti okolnosti u kojoj svaka opština može kontinuirano da radi u korist svojih građana a naš kabinet će aktivno raditi na stvaranju takvih prilika – istakla je predstavnica kabineta ministra bez portfelja, Jelena Trifunović.\nTags: Medveđa, ministar bez portfelja\nPočela vakcinacija građana i u Vlasotincu i Crnoj Travi


Mitropolit CPC: Nek odbrane Kosovo zaboga | MTELCG\nMitropolit Crnogorske pravoslavne crkve Mihailo rekao je da su Hram Hristovog Vaskrsenja u Podgorici, ispred kog je održan Trojičidanski sabor, napravili Srbi, ali, kako tvrdi, crnogorskim novcem.\n"Srpski patrijarh Irinej, siromah, ne zna mnogo. On misli ako se nekome da vlast da može da govori bilo šta. On, recimo, govori da je srpska republika u Bosni, srpska republika Srbije, a Crna Gora da je država Srbije. Nikako da se otresu 'velike Srbije'. Srpska pravoslavna crkva, Srbija, njeni izvjesni političari čak govore da je Crna Gora najkompletnija 'srpska država' ", rekao je Mihailo.\nOn je to rekao povodom izjave patrijarha Irineja da ono što sada čini i nagovještava da čini predsjednik Crne Gore Milo Đukanović izaziva čuđenje čitavog svijeta i poželio mu da mu "Bog da uma da razmisli šta čini i da ne zasluži prokletstvo i osudu cijelog srpskog naroda i Srpske pravoslavne crkve".\n„Njihove zapaljive poruke sve idu u korist nama, a na štetu njihovu“, rekao je on, komentarišući poruke koje ovih dana iz Beograda upućuju političari i velikodostojnici.\nMihailo je danas za Televiziju Crne Gore, nakon rukopoloženja Borisa Bojovića u episkopa na Cetinju, kazao da nedobronamjerne poruke koje ovih dana stižu iz Beograda ne mogu spriječiti da se ono što je bilo crnogorsko vrati Crnoj Gori.\nOn smatra da su neprimjerene riječi partijarha Srpske pravoslavne crkve (SPC) Irineja, koji je naveo da bez SPC ne bi bilo ni Crne Gore.\n„Jedna toliko visoka ličnost da se spušta toliko nisko, ja mislim ne da mu je samo zabranjen ulaz u Crnu Goru, nego bi ga trebalo isključiti i iz Srbije“, rekao je Mihailo.\nTakve stvari, kako je istakao, ne mogu se čuti od jednog velikodostojnika.\nMihailo smatra da je to što Irinej podržava srpski narod u Crnoj Gori da svetinje brane životom skoro pa poziv na nasilje.\n„Zamislite vi da čujete da govori da se obračunaju i tijelima brane crkve. Nek odbrane Kosovo zaboga, imaju oni dosta posla. A sa Crnogorskom crkvom im je najlakše, mi smo to završili“, rekao je on.\nOn je kazao da CPC čekaju bolji dani, bez obzira na one koji joj ne žele dobro\n„Vrijeme je da se to jednom završi i da se dođe do onoga što je bilo crnogorsko, odnosno što je bilo ove zemlje, ljudi, naroda, pogotovo CPC“, zaključio je Mihailo.


Maturanti "odlepili" za ovim zanimanjima | Prijemni Ispiti\nMaturanti žele ova zanimanja\nNajveće interesovanje među maturantima ove godine je za medicinu i informacione tehnologije, pa je upravo te fakultete najteže upisati.\nSa druge strane, sve je manje interesovanje za upis ekonomskih i pravnih fakulteta, pokazalo je istraživanje portala „Infostud“.\nKako je pokazalo istraživanje, maturanti vole da uče ono što mogu da rade, najpre, u inostranstvu.\nPonuda zaposlenja u sektoru informacionih tehnologija je veoma raznovrsna kako kod nas tako i u inostranstvu. U Srbiji se u toj oblasti plata kreće od 400 do 2.000 evra, dok je u inostranstvu od 1.500 do 7.000 ili 8.000 evra.\nMeđutim, u Nemačkoj i u skandinavskim zemljama traženi su i dalje lekari opšte prakse , ali i sve vrste specijalnosti u medicini. U Nemačkoj plata je oko 5.000, a u Norveškoj čak 19.000 evra.\nAnkete u poslednjih pet godina pokazuju da je iz godine u godinu sve manje svršenih srednjoškolaca zainteresovano da studira ekonomiju.\n- Verovatno je to posledica velike konkurencije u ovoj oblasti, pa je stvoren ogroman broj kadrova, zbog čega je i mogućnost zaposlenja manja. Opet druga zanimanja kao što su informacione tehnologije, nude više šansi za veću platu i odlazak u inostranstvo, što je mnogima želja – kaže ekonomista Goran Nikolić.\nPrema rezultatima istraživanja u svom gradu planira da studira 27 odsto ispitanika, dok će se njih 59 odsto odlučiti za selidbu.\n- Prilikom izbora studija anketiranim budućim studentima je najbitnije da studiraju ono što ih interesuje i što vole, ali je visoko na skali i primenjivost znanja stečenog u praksi, kao i mogućnost zapošljavanja. Čak 73 odsto maturanata planira da bude na budžetu, a ako ne uspeju u toj nameri, više od polovine njih će finansirati roditelji – objašnjavaju u „Infostudu“.


Udovičić: "Izgradnja centra u Zrenjaninu važna za celu Srbiju" - Sportske.net\nUdovičić: "Izgradnja centra u Zrenjaninu važna za celu Srbiju"\nMinistar omladine i sporta Vanja Udovičić rekao je danas da je izgradnja trening centra za paraolimpijce u Zrenjaninu izuzetno važna ne samo za taj grad, već i Srbiju.\n"Taj centar neće koristiti samo osobe sa invaliditetom, već će biti prilagođen svim sportistima, a ono što je bitno jeste da naši paraolimpijci dobiju trenažni centar za pripremu i gde će moći da dovode svoje kolege i suparnike iz drugih zemalja", rekao je Udovičić posle sastanka sa gradonačelnikom Zrenajnina Čedomirom Janjićem.\n"Na taj način bi bila poslata i jasna slika koliko vodimo brigu i o sportistima, mladim ljudima, ali i o tome koliko decentralizujemo sport iz glavnog grada", dodao je on.\nUdovičić nije želeo da kaže kada će centar biti završen, ali je, istakao da će izgradnja biti rađena u fazama, po svim pravilima svetskog paraolimpijskog centra i da će Zrenjanin biti prepoznatljiv kao grad koji vodi računa o mladima i sportistima.\nTema današnjeg razgovora bila je i izgradnja autodroma, za šta je Grad Zrenajnin spreman da ponudi lokaciju, a upitan hoće li grad naići na podršku tog ministarstva, Udovičić je rekao da je najpre neophodno napraviti detaljnu analizu.\n"To jeste ideja, imamo prve korake i počeli smo sa pričom pre oko šest meseci na tu temu, a do same realizacije, u ovom trenutku, teško je pričati, ali je neophodno sagledati sve aspekte i onda doći do najadekvatnijeg rešenja", kazao je Udovičić.\nMinistar omladine i sporta je istakao da je Zrenjanin grad koji je shvatio da "kroz izgradnju infrastrukture može može da profitira, da poveća prihod u budžetu, da poveća samu turističku ponudu i na taj način privuče što veći broj ljudi u grad".\nUdovičić je istakao da je ministarstvo započelo mnoge projekte, a da je kroz saradnju sa Kancelarije za mlade u Zrenajninu učestvovalo u zaštiti životne sredine, prikupljanju otpadnih guma, a da su reciklažom tih guma prikuljena finansijska sredstva koja će biti utrošena za izgradnju trim staze.\n"Želimo da multisektorskim ulaganjem i pristupom aktiviramo sve mlade u svim gradovima Srbije, da pokažemo mladima da imaju mogućnost da biraju, da mogu da izaberu zdraviju sredinu, aktivniji život i doprinesu svom društvu", kazao je Udovičić.\nOn se zahvalio gradonačelniku Zrenjanina na prepoznavanju strateških ciljeva Republike Srbije i prenošenju tih ciljeva na lokal.


Obuka za članove Radne grupe u Kraljevu u okviru III faze projekta\nU četvrtak 25. jula održana je obuka za članove radne grupe u Kraljevu. Obuka pod nazivom „Analiza administrativnih postupaka i priprema preporuka“ označava da je treća faza projekta u toku.\nU uvodnoj reči, gradonačelnik Kraljeva Dragan Jovanović, istakao je veliki značaj stalnog usavršavanja i jačanja kapaciteta zaposlenih, kao uslov za efikasniji moderniji i kvalitetniji rad gradske uprave. On je takođe napomenuo značaj projekta za privlačenje investicija i investitora koji će ubuduće biti zadovoljni brzinom i efikasnošću rada gradske uprave.\nTokom obuke, učesnici su stekli znanja o procesu analize administrativnih postupaka koji su popisani u I fazi projekta. Preporuke koje su predložene tokom prve faze od strane službenika, zatim preporuke privrednika tokom fokus grupa, kao i niz preporuka koje će pripremiti OPTIMUS biće sagledane od strane Radne grupe u narednim koracima. Posebna pažnja će biti usmerena na skraćenje rokova za rešavanje predmeta, eliminaciju suvišnih dokumenata ili njihovo pribavljanje po službenoj dužnosti.\nUčesnici obuke su na praktičnim primerima vežbali pripremu preporuka, kako bi mogli da sagledaju sve elemente analize unapređenja administrativnog postupka. Posebno je razmatran predlog da se pribavljanje većine dokumenata prilikom podnošenja zahteva pribavi po službenoj dužnosti, čime bi se stranke značajno rasteretile.\nNa konferenciji za štampu koja je usledila nakon obuke Radne grupe gradonačelnik Jovanović se posebno zahvalio donatoru projekta, Švajcarskom državnom sekretarijatu za ekonomske poslove (SECO) jer je doneo odluku o prestanku obaveznog finansijskog učešća grada u Projektu, kako je bilo prvobitno planirano.


predsednistvo bih - Dnevni list Danas\nPočetna » predsednistvo bih\nDelegacija Evropske unije u BiH u saopštenju je pozvala članove Predsedništva BiH da u utorak prevaziđu međusobne razlike dijalogom i kompromisom u interesu svih građana BiH.\nPiše: Beta 19. 8. 2019.\nDve sednice Predsedništva BiH 20. avgusta\nSednice Predsedništva BiH na kojima će se raspravljati o slanju Godišnjeg nacionalnog programa (ANP) za aktivaciju Akcionog plana za ulazak u NATO (MAP) i o mandataru za sastav novog Saveta ministara BiH zakazane su za utorak, 20. avgust, objavio je „Dnevni avaz“.\nDodik: BiH ide u krizu ako Saveta ministara ne bude za mesec dana\nSrpski član Predsedništva BiH i lider Saveza nezavisnih socijaldemokrata (SNSD) Milorad Dodik izjavio je da će Bosna i Hercegovina ući u duboku krizu ako novi Savet ministara BiH ne bude formiran u roku od mesec dana.\nPiše: Beta 8. 8. 2019.\nPredsedavajući Predsedništva BiH Milorad Dodik ponovio je da u Srebrenici u julu 1995. nije počinjen genocid nad Bošnjacima ocenivši da je u pitanju „mit poput onoga koji Srbi imaju o Kosovu“.\nPiše: Beta 12. 7. 2019.\nDodik: Da nije bilo SNSD-a RS bi izgubila svoje nadležnosti, a možda ne bi ni postojala\nPredsedavajući Predsedništva BiH i lider Saveza nezavisnih socijaldemokrata (SNSD) Milorad Dodik izjavio je da bi Republika Srpska izgubila svoje nadležnosti, a možda i postojanje da nije bilo njegove stranke.\nDodik: Ne prihvatam da na granicu sa Srbijom dodju vojska BiH ili Fronteks\nPredsedavajući Predsedništva BiH Milorad Dodik izjavio je danas da je za njega neprihvatljiv zahtev Saveta ministara BiH za angažovanjem vojske na granici sa Srbijom radi sprečavanja priliva ilegalnih migranata.\nKomšić: Postoji raspoloženje u EU da BiH dođe do kandidatskog statusa\nTročlano Predsedništvo Bosne i Hercegovine završilo je dvodnevnu zvaničnu posetu Briselu, tokom koje su od evropskih sagovornika dobili konkretne zahteve koji se tiču neophodnosti ubrzanja reformskog procesa i što bržeg formiranja vlasti na svim nivoima.\nPiše: FoNet 30. 1. 2019.\nDodik: EU ne uslovljava BiH pristupanjem NATO\nPredsedavajući Predsedništva Bosne i Hercegovine Milorad Dodik rekao je, nakon sastanka s predsednikom Evropskog Saveta Donaldom Tuskom, da Evropska unija ne uslovljava BiH pristupanjem NATO.\nMogerini: Ključna uloga predsedništva BiH\nUloga Predsedništva BiH u smanjivanju političkih napetosti i promovisanju pomirenja je ključna, saopštila je danas visoka predstavnika Evropske unije za spoljnu politiku i bezbednost Federika Mogerini posle razgovora u Briselu sa članovima tog Predsedništva Miloradom Dodikom, Željkom Komšićem i Šefikom Džaferovićem.\nU Bosni se veštački diže temperatura\nStručnjaci za regionalna pitanja različito gledaju na izjavu šefa srpske diplomatije Ivice Dačića da „antisrpska politika postaje trend u regionu“, ali su saglasni da je neprihvatljiva i neodgovorna inicijativa SDA o ukidanju naziva Republike Srpske.\nPiše: Marija Stojanović 26. 1. 2019.\nČović: „Dva bošnjačka člana Predsedništva BiH“ uslovljavaju Dodika oko formiranja Saveta ministara\nLider Hrvatske demokratske zajednice BiH (HDZ BiH) Dragan Čović izjavio je danas u Mostaru da „dva bošnjačka člana Predsedništva BiH“ uslovljavaju srpskog člana Predsedništva BiH Milorada Dodika u vezi sa imenovanjem mandatara za novi Savet ministara BiH.\nPiše: Beta 21. 1. 2019.\nKomšić nepoželjan i u Neumu\nOpština Neum proglasila je hrvatskog člana Predsedništva BiH Željka Komšića nepoželjnom osobom, a za tu odluku glasala su i dvojica opštinskih odbornika, dojučerašnjih Komšićevih stranačkih kolega iz Demokratskog fronta (DF) na čijem je čelu Komšić, objavili su danas zagrebački mediji.\nMesić: Narodi u BiH moraju graditi svoju politiku\nBivši predsednik Hrvatske Stjepan Mesić izjavio je da je veoma kritikovan, jer je podržao tri bivša predstavnika međunarodne zajednice u BiH, koji su u pismu visokoj predstavnici EU za spoljne poslove i bezbednost Federiki Mogerini upozorili na lošu politiku Zagreba prema BiH.\nPiše: FoNet 24. 12. 2018.\nPlenković: Deklaracija mora biti usvojena\nHrvatski premijer Andrej Plenković rekao je danas u Rijeci da očekuje da Hrvatski sabor usvojiti Deklaraciju o položaju Hrvata u BiH s ciljem da ojača položaj hrvatskog naroda i ocenio da „nema ničega dobrog, normalnog, niti prirodnog u tome da bošnjački narod izabere hrvatskom narodu njihovog člana Predsedništva BiH.\nPiše: FoNet 11. 12. 2018.\nŽeljko Komšić vratio Titovu sliku u zgradu Predsedništva BiH\nČlan Predsedništva BiH Željko Komšić odlučio je po povratku na funkciju koju je obavljao od 2006. do 2014. godine da u svoj kabinet u zgradi Predsedništva BiH vrati i umetničko delo s likom Josipa Broza Tita.\nIza Markeza je kroz cilj prošao mladi Fabio Kvartarao, dok je treći bio Maverik Vinjales #sport\nIz arhive Danasa #Srbija


Aleksandar Pešić i Ričmond Boaći igraju u sjajnoj formi ove sezone. Zajedno su postigli već 34 gola, a Pešić je pored 16 pogodaka sakupio i 10 asistencija.\nNije lako pohvatati statistiku dvojice Zvezdinih napadača iz utakmice u utakmicu.\n"Igramo, trudimo se, dajemo maksimum...", skroman je Pešić.\nProtiv Rada su "spakovali" šest golova - Boaći četiri, Pešić dva, uz asistenciju. Sada predstoji mnogo teži izazov, protiv BATE Borisova u pretposlednjem kolu Lige Evrope. Možda bi u Belorusiji po jedan gol dvojice napadača bio dovoljan za pobedu i plasman u šesnaestinu finala, ali napadač crveno-belih, ipak, ima drugačija predviđanja.\n"Sve zavisi u kom ćemo sistemu igrati. Ja sam rekao da će Srnić dati gol. Bilo je to posle Čačka, jer se tamo ispromašivao, baš ga nije hteo gol i rekao sam da će mu se vratiti. Do sada nisam pogrešio u prognozama. Ako budemo strelci Boaći i ja, dobro, još lepše...".\nMoglo bi da bude kao u Krasnodaru - strelci Srnić i Pešić, ovaj put za pobedu 2:1?\n"Ma neka bude 1:0, Srnić. Ko god da bude strelac, samo da pobedimo", naglašava 25-godišnji Nišlija.\nI remi bi mogao da koristi crveno-belima, jer tabela Grupe H trenutno izgleda ovako: Arsenal 10, Crvena zvezda 5, BATE 4, Keln 3, a u poslednjem kolu, 7. decembra, igraju Zvezda - Keln i Arsenal - BATE.\n"Ne bih ja da odlučuje protiv Kelna, iskreno. Švaba je Švaba. Više bih voleo da rešimo sve u Borisovu", priznaje Pešić.\nAko Zvezda u četvrtak pobedi BATE (19 časova, prenos na TV Arena Sport 3), a Arsenal ne izgubi od Kelna, dalje će londonski i beogradski crveno-beli.\n"Ne verujem da će Keln to baš lako da izgubi. Dobra je to ekipa, jesu loše krenuli sezonu, ali počeli su da se vraćaju, pobedili su neke utakmice. I njima bi pobeda značila da zadrže šansu da prođu grupu", upozorava napadač crveno-belih.\n"Ja sam još pre prve utakmice sa Arsenalom rekao da će ko uzme bod Arsenalu proći zajedno sa njim, tako da mislim da i tu neću pogrešiti", dodao je Pešić.\nJasno je da će domaćin na Borisov areni biti pod mnogo većim pritiskom da osvoji tri boda.


Jeremić: vlast potcenjuje koronavirus – Gerila\nGerila > Društvo > Jeremić: vlast potcenjuje koronavirus\nJeremić: vlast potcenjuje koronavirus\nobjavljeno na Feb. 29, 2020 u 10:37 am\nPredsednik Narodne stranke Vuk Jeremić izjavio je danas da postoje “svi razlozi za zabrinutost” zbog potcenjivačkog stava države prema opasnosti od širenja koronavirusa i to u trenutku kada Turska objavljuje da će izbeglicama iz Azije otvoriti granice za put ka Evropi.\n“Situacija bi brzo mogla da se veoma zakomplikuje kako zbog bezbednosnih razloga, tako i zbog zdravstvenih. Turska je jutros objavila ono na šta sam više puta upozoravao i zbog toga bio napadan zbog navodnog širenja panike – da će otvoriti sve svoje granice prema Evropi i da više neće zaustavljati nikoga. Razlog su ratne operacije na Bliskom istoku“, rekao je Jeremić u Novom Sadu na tribini “Ko se boji bojkota”.\n“Od trojice ključnih čelnih ljudi srpskog sistema odbrane i bezbednosti ministra policije, ministra odbrane i šefa BIA najpouzdaniji ima svima poznat i ne naročito pohvalan nadimak, a vrhovni komandant im je zreo za lečenje”, naveo je Jeremić.\nJeremić je istakao da je u takvoj situaciji “izuzetno neodgovorno biti nezabrinut, i to ne od juče, nego već duže vreme”.\n“To vreme nas je naučilo da vlast SNS-a i Aleksandra Vučića neće biti smenjena, nego oborena i to je njen izbor. Parazitiranjem i učestvovanjem u sistemu koji je stvorio režim ne da nećemo promeniti vlasti i okolnosti u kojima živimo nećemo je na ozbiljan način čak ni dovesti u pitanje. Zato je bojkot apsolutno jedini put časnih i svesnih ljudi”, rekao je Jeremić.\nJeremić je istakao da vlast mora biti promenjena što pre, i da zato više nema vremena da se “glume dijalozi, i da se nakon ulaska u parlament čeka još četiri godine”.\n“Pitanje je šta će se dogoditi za samo četiri meseca i zato moramo do maksimuma da ubrzamo procese koji mogu voditi promenama. Bojkot je zato jedini put, i iz pragmatičnih razloga”, rekao je Jeremić i dodao da “niko čestit, pošten i mukom nenateran” neće izaći na “lažne izbore” najavljene za 26. april.\n“Svi koji u Srbiji stiču korist od politike i žive na račun naroda, bez obzira da li su na vlasti ili glume opoziciju, izaći će na izbore i biće u jednom taboru. Na izbore izlaze samo Vučić i njegovi sateliti, hteli oni to da priznaju ili ne“, rekao je Jeremić.


Butik igara događaj organizator Evropska Igara Medija i Događaje je objavila da prvog izdanja svog Mare Balticum Igara Samit zakazan u četiri zvjezdice Astor Rigi hotel Maja 8 nudi iGaming operatera i trgovci iz cijeloga svijeta priliku da dobiju vrijedne uvide dok se diram bazu sa Baltičkim i Skandinavskih regulatori. Evropske Igara Medija i Događaje otkrio da Kobilu Balticum Igara Samit, što je bilo ograničeno na 100 delegati, hoćeš da krenemo od 9 sati ujutro sa svoje inicijale sat vremena seminar fokusira na najnovije dešavanja u ukrajinski iGaming tržištu mrda s 30 minuta kasnije kazino depo pulsa tanpa potongan.\nOrganizator je rekao da je ovo sastanak mi je da objavim Valts Nerets od lokalne firme Sorainen a će vidjeti više eksperti dijele svoje znanje o domaćem pejzaž uključujući i licenciranje uvid kasino sa bonus ne depozit. Rumunska organizator objasnio da će ovo biti odmah slijedi slične sat vremena diskusiju o iGaming tržište u susjednoj Litvanije sa pravni eksperti Renata Berzanskiene i Andrius Gabnys prije prisutni su da će biti pozvana na pauzu za 30 minuta umrežavanje seansa.\nEvropske Igara Medija i Događaje proglasila da je seminar akciju će onda dalje od podne sa sat-dug razgovor na najnovije industrije inovacija sa Max Krupyshev, Šef Operativnog za digitalnoj valuti transakciju platforma provajder Kubita, slijedi 60 minuta besplatan ručak kasino sa bonus za registraciju. Organizator detaljne to stanje iGaming tržište u Estoniji je da nakon toga biti riječi na 45 minuta seminaru u toku od 2 sata prije prisutni su tretirani na sat-dugo razgovarati o trenutnom stanju igrati u Danskoj i Švedskoj sa Sissel Weitzhandler od online casino igre programer Igrati i Idi, Gustaf Hoffstedt švedske Online Kockanje Trgovine Udruženje i danski Online Kockanje Udruženja Mortena Ronde. Evropske Igara Medija i Događaje naveo da delegati će onda biti pozvani da učestvuju u drugu umrežavanje pauzu prije nego što je predstavila sa 60 minuta seminar od 4 popodne na moguće načine iGaming industrija u eu je možda udario predstojeće provođenje novi podaci zaštitu pravila. Nakon pohađaju Kobilu Balticum Igara Samit, Evropski Igara Medija i Događaje proglasila da delegati može prisustvovati službenu kasno umrežavanje zabavu me sponzorira Tatkazino, TrioGames, Tonybet, Kubita, Igraj se i Idi i BMM Testlabs dok Možda 9 je da ga vidim domaćin sličnih događaja na kanal brod kao krstarenja kroz Rigi kazino dobrodošli bonus. "Prvog izdanja Mare Balticum Igara Samit je za cilj da stvori platformu koji će omogućiti razgovor između međunarodne kockanje industrije i lokalne regulatori kako poboljšati rezultate i vrhunac ključ pogodnosti biti licencirani operaciju," pročitati službenu saopštenje iz Evrope Igara Medija i Događaje..\nkasino sa bonus ne depozit\nkazino dobrodošli bonus


Završena dekontaminacija radioaktivnog tovara u Donjem Međurovu\nOpasne materije prenete u Vinču\nNIŠ - Grupa za dekontaminaciju Instituta za nuklearna istraživanja u Vinči, predvođena Miodragom Mandićem, završila je juče uklanjanje prašine, u kojoj je konstatovano prisustvo radioaktivnih elemenata, sa tovara koji je se od sredine oktobra nalazi na Železničkoj stanici u Donjem Međurovu.\nReč je o 16.170 kilograma gvožđa, koji je preduzeće "Kuzman" iz Sokobanje izvezlo u Makedoniju za potrebe skopske Železare. Međutim, jedan od devet vagona, u kojima se nalazilo gvožđe, vraćen je u Srbiju zbog neodgovarajućih karakteristika profila, a na graničnom prelazu jugoslovenski organi su utvrdili prisustvo radioaktivnog zračenja u granicama višim od dozvoljenih.\n- Izvršili smo dekontaminaciju vagona, tako da on može da se normalno koristi, kao i gvožđa koje je bilo istovareno na prostor kraj pruge. Sakupili smo oko 800 kilograma prašine, tečnosti i mulja u kojima je utvrđeno prisustvo radijuma i njegovih izotopa i ovaj tovar ćemo prebaciti specijalnim vozilom do Instituta u Vinči, gde će biti bezbedno uskladišten - rekao je juče za "Glas" Miodrag Mandić, rukovodilac grupe za dekontaminaciju.\nMandić je potvrdio navode Ministarstva za zaštitu životne sredine da nije bilo opasnosti po zdravlje ljudi jer nivo radijacije, mada viši od dozvoljenog, nije bio dovoljno visok da izazove posledice po stanovništvo ili okolinu.\nCrna Gora od danas racionalizuje potrošnju lekova\nPatrijarh Pavle rukopoložio episkopa veličkog Joakima\nKragujevac: Spremanje u biblioteci u Rekovcu


Dan odluke za Partizan - Da li Danilović odlazi? - Sportske.net\nDan odluke za Partizan - Da li Danilović odlazi?\nKulminacija problema u koje je zapao trofejni košarkaški klub dostiže vrhunac, u 13 sati će biti održana Skupština koja će dati mnoge odgovore.\nFoto: Twitter - quibologna.tv\nDanilović: "Ne mogu više da pomognem Partizanu"Skupština odlučila: Danilović odlazi, uslov za Vujoševića!Vujošević ima podršku!Ko to namešta sukob u Partizanu?"Grobari" ne daju Duleta!\nFinansijski sputan, košarkaški klub Partizan ima neizvesnu budućnost.\nNa pritisak koji se oseća na plećima Duško Vujošević kao 'predvodnik opozicije' kako sam sebe proklamuje, tvrdi da se vrše ogromne presije da on ode, napusti Partizan, te da je on razlog zbog kog sponzori ne dolaze u Partizan.\n"Ako je tako, spreman sam da odem.", rekao je Vujošević na početku sezone.\nUperio je prst ka državnom vrhu, istakao da mu se namešta smena, upravo zbog toga što je jedini spreman da uputi kritiku aktuelnoj vlasti. namešta mu se kaže i sukob sa Danilovićem, a konačan epilog svih nagađanja i spekulacija biće poznat danas od 13 sati.\nVujošević i Danilović su obavili razgovor u četiri oka, obzirom da je dobio nedvosmislenu podršku navijača koji su se juče okupili ispred Humske, trener crno-belih će ostati na kormilu.\nDa li će i Saša?\nPrema sve glasnijim i direktnijim pisanjima beogradskih medija, predsednik Partizana je rešio da se povuče. On je navodno presekao i svoju odluku će danas saopštiti Skupštini, koja bi nakon toga trebalo tu odluku da potvrdi.\nVujošević bi, nagađa se, odlaskom Danilovića izgubio najveći oslonac u klubu. Promene su iza ugla, nazire se nova zora za KK Partizan. Šta će jutro doneti, ostaje da se vidi.


Festival “Ritam Evrope”: Kotorvarošani prvi, Sokočanke zadovoljne šestim mjestom - Glas Srpske\nSrna 26.09.2021 13:54\nSOKOLAC - Predstavnici Kotor Varoša pobijedili su na finalnom takmičenju festivala “Ritam Evrope”, a šesto mjesto pripalo je djevojkama sa Sokoca, u čijem timu su zadovoljni postignutim razultatom.\nKoordonator ovog projekta za opštinu Sokolac Svjetlana Rajić rekla je Srni da su se tri djevojke izvodeći pjesmu iz Belgije “Unutrašnji ritam” nakon glasanja žirija i glasova pristiglih putem sms-a, našle među najboljih šest učesnika.\n“Ove godine to je opština Kotor Varoš, a možda će već sljedeće to biti Sokolac”, poručila je Rajićeva.\nOpštinu Sokolac na Festivalu “Ritam Evrope” predstavljale su Marijana Grujić pjesmom iz Belgije “Unutrašnji ritam”, te Anđela Simić i Sara Tošić kao prateća plesna grupa.\n“Ritam Evrope” je najveće dječije muzičko takmičenje koje se emituje na televiziji sa nacionalnom pokrivenošću i ima tradiciju više od 12 godina.\nOpština Sokolac se pridružila grupi od 15 gradova i opština u Republici Srpskoj u realizaciji projekta “Ritam Evrope” koje su podržale ideju da treba podsticati i razvijati mlade talente i pružiti im šansu da pokažu šta znaju.


Gitara, opera, savremeni srpski kompozitori, klasika, džez i evergrin – u duhu sve dinamičnijih priprema za titulu Evropske prestonice kulture, novosadske kulturne stanice nastavljaju ideju negovanja najrazličitijih vrsta umetnosti, pa će tako kraj maja biti obojen raznovrsnim muzičkim žanrovima.\nKoncerti, takmičenje, izložba, predavanje, radionice – 15. Vojvodina guitar fest\nOvogodišnji Vojvodina guitar fest biće održan od 21. do 24. maja i obuhvatiće koncerte, takmičenje, izložbu, predavanje i radionice. Ove godine festival se održava u okviru prve evropske platforme za klasičnu gitaru EuroStrings, koja okuplja najznačajnije festivale gitare u Evropi, uz sufinansiranje Kreativne Evrope.\nKoncerti koji će okupiti muzičare iz četiri zemlje, biće održani u Kulturnoj stanici Eđšeg, svi sa početkom u 19 časova. U petak, 21. maja, nastupiće laureat prošlogodišnjeg takmičenja, Rastko Marinković, sutradan, 22. maja, predstaviće se Petar Popović iz Srbije i Đani Šehu iz Bosne i Hercegovine, dok će 23. maja svirati umetnici iz Italije i Hrvatske – Kristina Galieto, umetnica evropske platforme za klasičnu gitaru EuroStrings i Lovro Peretić, pobednik EuroStrings takmičenja za 2020. godinu.\nTokom trajanja festivala biće održano i onlajn Internacionalno takmičenje Dr Jovan Jovičić, digitalna izložba Istorijat klasične gitare u Vojvodini, kao i majstorske radionice i predavanje.\nMocartu u čast opera u Kulturnoj stanici Svilara\nAnsambl Opera Pannonica iz Osijeka i udruženje ArtNet iz Beograda realizovaće operu W. A. Mozart: Cosi fan tutte 21. maja u Kulturnoj stanici Svilara, sa početkom u 19 časova. Zbog ograničenog broja mesta potrebne su prijave na mejl adresu: artnet.rs@gmail.com.\nU izvedbi učestvuje šest vokalnih solista uz klavirsku pratnju. Ansambl je ovu operu premijerno izveo još 2018. godine u Osijeku, a potom su usledile brojne izvedbe u Beogradu, Pečuju, Sarajevu, Umagu, Grožnjanu, Kotoru, Skoplju, Štipu i drugim mestima. Zajednička izvedba ovog vrlo zahtevnog, ali muzički briljantnog i komičnog operskog dela dokaz je dobre saradnje između dve umetničke organizacije, dva grada, te rezultat kvalitetnog rada s mladim operskim umetnicima.\nSavremeni srpski kompozitori u Kulturnoj stanici Eđšeg\nProjekat Muzika za klavirski duo savremenih srpskih kompozitora biće realizovan 28. maja u Kulturnoj stanici Eđšeg, sa početkom u 19 časova. Zbog ograničenog broja mesta potrebne su prijave putem formulara.\nProjekat je nastao sa željom da se javnost upozna sa delima naših kompozitora akademika Svetislava Božića i Vladimira Tošića. Dok je muzika Svetislava Božića okrenuta prošlosti i svoju melodičnost nalazi u vizantijskom pojanju, Vladimir Tošić je naš poznati minimalista i njegova muzika je poletna, ispunjena živošću različitih ritmičkih pokreta.\nKlasika, džez i evergrin u Kulturnoj stanici Rumenka\nKroz svojevrsnu kombinaciju dela klasične muzike evropskih i srpskih kompozitora sa dodatnim repertoarom najpoznatijih džez i evergrin numera 20. veka vodiće nas kvartet Pneuma 29. maja u Kulturnoj stanici Rumenka. Koncert počinje u 19 sati. Zbog ograničenog broja mesta potrebne su prijave na mejl adresu: kulturnicentarrumenka@gmail.com ili na broj telefona 021 6216297 u periodu od 8 do 15 časova.\nKvartet Pneuma je nastao 2019. godine i posvećen je izvođenju savremene klasične muzike, kao i evergrin i džez aranžmana, ali i domaće tradicionalne muzike. Čini ga promenljiva ekipa akademski obrazovanih muzičara.


Gardijan: 20 godina od ulaska NATO na Kosovo - da li je vreme za kraj misije? | Hronika\nPočetna strana > Hronika > Gardijan: 20 godina od ulaska NATO na Kosovo - da li je vreme za kraj misije?\nGardijan: 20 godina od ulaska NATO na Kosovo - da li je vreme za kraj misije?\nLondon -- 20 godina nakon što su prve NATO trupe ušle na KiM, nakon vazdušnog bombardovanja koje je trajalo 78 dana, 3.500 vojnikavojne alijanse i dalje su na Kosovu.\nTo u svojoj analizi navodi britanski Gardijan, koji ističe da je reč o teritoriji na kojoj konflikt tek treba da se reši.\nU tekstu koji se bavi pitanjem da li je vreme za kraj te misije ili ne, "Gardijan" piše da se Kfor ponaša kao "treća rezerva", pored lokalne policije i EU.\nSAD, suočene sa takvim argumentima odlučila je da za sada ne menja broj vojnika. Velika Britanija daje doprinos sa 30 vojnika, uprkos istorijskom angažmanu na teriroriji u kojoj je nekoliko dece nazvano Toni Bler, po nekadašnjem premijeru Velike Britanije, koji je sa bivšim američkim predsednikom Bilom Klintonom predvodio vojnu intervenciju.\nList navodi i da Francuska nema nijednog vojnika. NATO intervencija, kaže "Gardijan", 1999. godine je počela bombardovanjem Srbije, što je drugi put da je alijansa bila angažovana od osnivanja 1949. godine - prvi put je to bilo u Bosni, takođe protiv spskih snaga.\nZapadne snage bombardovanjem su prisilile na povlačenje srpske snage u junu 1999. godine, a tada je 50.000 vojnika, predvođenih britancem Majkom DŽeksonom ušlo na teritoriju KiM. Gotovo 10 godina nakon toga, proglašena je nezavisnost Kosova, navodi list, koju Srbija i Rusija i dalje ne priznaju i nedavno su zajedničkim snagama sprečile da se pridruži Interpolu.\nKonačan mirovni sporazum nije postignut između Beograda i Prištine, čiji je predsednik privremenih prištinskih institucija Hašim Tači bivši komandant OVK. Probni pregovori o mogućoj zameni teritorija, po kojima bi Kosovo odustalo od teritorije na severu naseljene pretežno srpskim stanovništvom u zamenu za srpsku zemlju negde drugde nisu doveli nigde, jer ideja nije bila popularna ni u Beogradu, ni u Prištini, podseća "Gardijan".\nUprkos obnovi koju finansira EU, most ostaje zatvoren za saobraćaj, blokiran od strane srpske manjinske uprave na severu, mada otvoren za pešake. Krajem prošlog meseca došlo je do kratkog rasta napetosti, kada je kosovska policija izvršila brojna hapšenja.\nItalijanski general Lorenco D'adario koji rukovodi Kforom rekao je da je situacija nesavršena i složio se da je njegov osnovni zadatak da obezbedi stanovništvo na severu, gde žive Srbi. "Još uvek smo potrebni. Mi obezbeđujemo suštinu okosnice sistema bezbednosti", rekao je on, iako, dodaje "Gardijan", nije jasno koliko će dugo zapadne vlade želeti da ostanu u zemlji koja ostaje relativno mirna, uprkos odsustvu trajnog političkog rešenja.\n:\tJovo Bakić: Izlazak na izbore nije davanje legitimiteta vlasti, nego borba za interese građana i levice\n:\t"Rodno neutralne zamenice" sve rašireniji trend među Amerikancima, biraju zamenicu koju će koristiti za sebe, a koja neće zavisiti od pola s kojim su se rodili


Ko je zapravo El Čapo Gusman | Ogledalo Srbije\nKo je zapravo El Čapo Gusman\nSubota, 08. avgust 2020. 12:48\nPogledali smo i poslednju epizodu serije o meksičkom narko bosu El Čapu.\nPablo Eskobar i El Čapo, foto: Tviter\nZanimljivo je da se, iako je serija zasnovana na istinitom događaju, brojni likovi u seriji zovu sasvim drugačije nego što je to slučaj u realnom životu, računajući naravno političare, ali i El Čapove supruge, decu...\nHoakin je 2019. godine, osuđen u Njujorku na doživotnu kaznu zavora o na još 30 godina robije.\nSporazum o izručenju između Meksika i SAD podrazumeva da nema smrtne kazne, pa je tako Gusman osuđen da ceo život provede u svojoj malenoj ćeliji.\nGusman se pre izricanja presude sudiji žalio da mu je uskraćeno pravično suđenje i da su loši uslovi u zatvoru. Takođe se izjašnjavao kao neko ko se bavi stočarstvom i ko je u stvari farmer. Za nekoga ko je navodno odgovoran za smrt više od 10.000 ljudi, ova izjava je više nego šokantna.\n„Kad sam izručen u SAD, očekivao sam pravično suđenje, ali se dogodilo suprotno“, rekao je El Čapo, potencirajući da pravosuđe nije istražilo navodno nepoštovanje dužnosti jednog porotnika.\nVođa narko-kartela „Sinaloa“ uhapšen je šest meseci pošto je pobegao iz strogo čuvanog meksičkog zatvora tako što su njegovi sradnici u kartelu iskopali do njega 1,5 kilometara tunela. Tu celu akciju koja je uključivala više desetina ljudi i stručnjaka, mogla se lepo videti u pretposlednjim epizodama popularne serije "El Čapo".\nGusman je ranije pobegao iz zatvora, i to 2001. godine, kad su ga na slobodu saradnici izneli u korpi za prljav veš.\nPrema pisanju medija „El Čapo“ je najveći meksički narko bos od 2003, kada je bio uhapšen njegov rival Osijela Kardenas, koji je upravljao „Zalivskim kartelom“.\nIzručenje El Čapa SAD, Foto: WIKIPEDIA\nDo februara 2014. godine važio je za „najmoćnijeg trgovca drogom na svetu“ – kako su ga nazivali u američkom Ministarstvu finansija.\nU pojedinim krugovima smatra se da je „El Čapo“ imao više uticaja koji je imao kolumbijski narko-bos Pablo Eskobar, i da je dostigao uticaj gangstera Al Kaponea.\nDatum rođenja Gusmana nije poznat, i pominju dva: 23. decembra 1954. i 4. april 1957. Nadimak „El Čapo“ (na španskom: nizak) dobio je jer je visok 168 centimetara.\nPostoje informacije o tome da je kao dete fizički zlostavljan od strane oca i da je rano pobegao od kuće počevši da se bavi prodajom droge još kao jako mlad.\nEma Koronel, El Čapova poslednja supruga, foto: Instagram\nZa razliku od odnosa sa ocem, majku je duboko poštovao i nije propuštao priliku da je poseti.\nOženjen je lokalnom misicom iz Meksika sa kojom ima bliznakinje. O ovoj romantičnoj specifičnoj vezi, čitajte u skoršnjem nastavku naše priče...


EK - Olimpija kažnjena, Predin više ne može na utakmice - Sportske.net\nEK - Olimpija kažnjena, Predin više ne može na utakmice\nPosle skandala koji je izbio na kraju meča sa Budiveljnikom u Evrokupu, Union Olimpiji i akteru incidenta izrečene kazne.\nPodsetimo, utakmica je odigrana u Ljubljani, u okviru poslednjeg kola druge faze takmičenja u Evrokupu, a Budiveljnik je slavio rezultatom 87:83.\nIako su Ljubljančani još ranije izgubili sve šanse za plasman u osminu finala ovog takmičenja, pojedine sudijske odluke izazvale su žestoku reakciju navijača, da bi na kraju meča poznati slovenački muzičar Zoran Predin čak i pesnicom udario jednog od arbitara.\nPosle svega, ''disciplinci'' Evrolige su odlučili da Union Olimpija sledeće tri utakmice u evro-takmičenjima igra ''iza zatvorenih vrata'', bez prisustva publike, uz novčanu kaznu od 25.000 evra.\nTakođe, akter ovog incidenta, Zoran Predin, neće više moći da prisustvuje utakmicama koje organizuje Evroliga, a novčanu kaznu u iznosu od 3.000 evra moraće da plati i trener Union Olimpije Aleš Pipan.


Niška televizija » Za mesec dana se otvara Klinika za kardiohirurgiju (VIDEO)\nObjavljeno 16.08.2014. 17:42\nDirektor Kliničkog centra, Zoran Radovanović, izjavio je da će za mesec dana u Nišu biti otvorena Klinika za kardiohirurgiju, a da se intenzivno radi i na izgradnji novog Kliničkog centra. Prema najavama Radovanovića, ovi objekti biće među najsavremenije opremljenim u regionu i doprineće bržem zbrinjavanju kritičnih pacijenata iz jugoističnog regiona.\nNovoizgađena zgrada Kardiohirurgije ima 2.500 kvadrata, a raspored sala je na visokom nivou što će omogućiti vrhunske rezultate u lečenju, kaže direktor niškog Kliničkog centra, Zoran Radovanović. On dodaje da se intezivno radi i na izgradnji novog bolničkog centra na Koridoru 10.\nNovi objekti biće po evropskim standardima i doprineće bržem zbrinjavanju kritičnih bolesnika iz jugoistočnog regiona, ističe Radovanović.\nRadovanović dodaje da je nedavno smanjeno i prosečno vreme čekanja na rezultate dijagnostičkih ispitivanja u Centru za patologiju, da su donacijama obnovljene četiri operacione sale, kao i da se radi na uređenju kruga niške bolnice.


RTS :: Srbi s Kosmeta osnovali skupštinu\nPolitika Srbi s Kosmeta osnovali skupštinu\nsubota, 28. jun 2008, 16:24 -> 21:30\nSrbi s Kosmeta osnovali skupštinu\nSkupština zajednica opština Kosova i Metohije konstituisana je u severnom delu Kosovske Mitrovice i u osnivačkoj deklaraciji odbacila nelegalnu, jednostrano proglašenu nezavisnost Kosova.\nZa predsednika Skupštine izabran je Radovan Ničić, delegat Srpske radikalne stranke, za potpredsednike Marko Jakšić (DSS) i Srđan Nikolić (SRS), a za sekretara radikal Boban Savić.\nKonstitutivnoj sednici Skupštine prisustvovalo je 30, od ukupno 45 delegata.\nOdbornici 26. opština Kosova i Metohije u Deklaraciji o osnivanju Skupštine opština Kosova i Metohije odbacili su nezavisnost Kosova koja je jednostrano proglašena.\nDelegatima su se pre usvajanja Deklaracije obratili mitropolit crnogorsko-primorski Amfilohije, predsednik Srpske liste u Crnoj Gori Andrija Mandić i predstavnik Srba iz Makedonije Ivan Stoiljković.\nMitropolit Amfilohije je u ime patrijarha srpskog Pavla poručio da je Vidovdan dan za koji je vezana sva naša istorija i da iz njega (Vidovdana) izrasta i njemu se vraća.\n"Ovaj istorijski čin nije slučajno vezan za Vidovdan. Želim vama delegatima da dobro, časno i dostojanstveno obavljate svoje dužnosti u opštinama u kojima se nalazite, radi napretka, jedinstva naroda i jedinstva sveukupne države Srbije", poručio je Amfilohije.\nOn je izrazio ubeđenje da će delegati doprineti da Kosovo i Metohija ostanu sastavni deo Srbije.\nOsnovačkoj skupštini zajednice opština Kosova i Metohije prisustvovao je veliki broj domaćih i inostranih novinara, a u sali su bili i predstavnici OEBS-a, Kfora kao i Republike Srbije.\nSamardžić: Skupština zajednica "de fakto" deo vlasti Srbije\nMinistar za Kosovo i Metohiju Slobodan Samrdžić ocenio je da su Srbi i drugi nealbanci lojalni Srbiji današnjim formiranjem Skupštine Zajednice opština Kosova i Metohije dobili demokratski izabrane predstavnike i organe vlasti.\nNa osnivačkoj skupštini Samardžić je ocenio da će ti organi vlasti biti "de fakto" deo vlasti Srbije na terenu koji će svojim funkcionisanjem omogućiti da Srbi, Goranci i drugi nealbanci ostanu na svojoj zemlji i bezbedno žive kao građani Srbije.\nU tekstu deklaracije o osnivanju Skupštine zajednice opština autonomne pokrajine Kosovo i Metohija, navodi se da je ta pokrajina neotuđivi deo jedinstvene i nedeljive Republike Srbije.\nNavodi se da su se odbornici 26 skupština opština, "uviđajući preku i nužnu potrebu da zaštite svoje živote, prava, slobodu, građansko dostojanstvo, identitet, integritet, kulturu i imovinu, odbacujući nepravne secesionističke akte" slobodnom voljom okupili u Kosovskoj Mitrovici na Vidovdan 2008. godine da, saglasno Ustavu Srbije, utemelje Skupštinu opština Autonomne pokrajine Kosovo i Metohija.\nDodaje se da ta institucija nasleđuje Zajednicu srpskih opština i naselja Kosova i Metohije.\nTa skupština je, prema toj deklaraciji, predstavničko telo građana Srbije u pokrajini čiji je rad javan i koji za cilj ima usmeravanje i usklađivanje rada opština članica zajednice.\n"Skupština Zajednice donosi deklaracije, rezolucije, predloge i zauzima stavove koji se odnose na državne organe republike koji deluju u pokrajini i koji joj podnose redovne i, prema potrebi, vanredne izveštaje", navodi se u deklaraciji.\nSkupštinu zajednica čini 45 delegata koje iz svojih redova biraju odbornici skupština opština, a ta institucija ima pravo da Skupštini Srbije predlaže zakone od značaja za život građana na Kosovu i Metohiji.\nMandat delegacija traje do izbora novog delegata. Svaka opština koja čini zajednicu ima najmanje jednog delegata u skupštini, a skupština ima predsednika, potpredsednike, sekretarijat i odbore.\nSkupština se, prema odredbama deklaracije, sastaje u dva redovna godišnja zasedanje i održava vanredna zasedanja po potrebi.\nSkupština donosi poslovnik o radu kojim detaljnije utvrđuje pravila i način rada.\nPredstavnici Demokratske stranke nisu učestvovali na osnivačkoj sednici srpske skupštine Kosova i Metohije, izjavio je Tanjugu predsednik kosovskog odbora te stranke Goran Bogdanović, istakavši potrebu da se o takvoj inicijativi prvo izjasni buduća Vlada Srbije.\n"Smatramo da održavanje takve skupštine pre konstituisanja Vlade Srbije samo može da izazove još veću konfuziju i još veću podelu među srpskom zajednicom na Kosovu I Metohiji", rekao je Bogdanović uoči održavanja skupštine u severnom delu Mitrovice.\nOn je istakao da predstavnici DS-a na Kosovu ne žele bilo kojim potezom da otežaju budućoj vladi poziciju u borbi za očuvanje Kosova i Metohije.\n"Ta skupština mora da ima legitimitet, da prođe izborni ciklus i > njeni predstavnici moraju da budu izabrani na legitiman način. Takvim stavom želimo da, pre svega, pošaljemo poruku i Srbima na Kosovu i Beogradu i međunarodnoj zajednici da Srbi veruju u politiku i da će slediti korake zvaničnog Beograda, jer mi ovde drugog sigurnog partnera nemamo u borbi za opstanak", naglasio je Bogdanović.\nKosovski Albanci: Srpska skupština nezakonita\nPolitički predstavnici Albanaca na Kosovu izrazili su danas oštro protivljenje formiranju Skupštine zajednica opština, koju su označili kao nelegalnu srpsku skupštinu čiji je cilj destabilizacija Kosova.\nZamenik premijera Kosova Ram Manaj izjavio je da odluka o formiranju skupštine nema nikakvu konkretnu snagu pravnu snagu.\n"To su pokušaji izgradnje virtuelne skupštine koja će nastaviti da manipuliše Srbima", izjavio je Manaj, a prenose elektronski mediji u Prištini.\nNovi šef UNMIK-a Lamberto Zanijer u petak je rekao da ne očekuje da će formiranje skupštine Srba na Kosovu promeniti realnost na terenu.\n(nedelja, 29. jun 2008, 01:17) - anonymous [neregistrovani]\nAko je nesto nezakonito onda je to Nezavisnost Kosova!!!!\nVlasti u Pristini mogu da pricaju sta hoce ali kad tad ce pobediti istina ko ne plati na drumu, plati na cupriji bilo je tako i bice dok bude sveta i veka!!!


Odjeci susreta zadrugara u Čereviću | Agroservis\n> Odjeci susreta zadrugara u Čereviću\nNeposredno pre osnivačke Skupštine zadrugara u Čereviću održan je sastanak sa zainteresovanim poljoprivrednicima za osnivanje novih zadruga uz pomoć NVO „Agroprofit“, a u okviru Star projekta i razgovor sa mladim zadrugarima. Interes za osnivanje novih zadruga pokazali su poljoprivrednici Radica Petrović iz Bora, Đorđe i Mladen Smiljanić iz Belotića, Stevan Vujković iz Ledinaca, Boža Marinkov i Perica Srdić iz Taraša, kao i grupa poljoprivrednika iz Orlovata, pčelari iz Mačve, proizvođači povrća iz Bačkog Petrovca i ovčari iz udruženja „Bikara“ iz Vrbasa.\nGovoreći o stanju zadrugarstva u Srbiji, agroanalitičar Čedomir Keco je naveo da je prema podacima iz zadružne administracije u minuloj godini svakog dana ugašena po jedna zadruga ili je prestala da posluje preko računa. Tako da je zapravo u toku obrušavanje zadružnog pokreta, a sve više ima priče o neophodnosti postojanja zadruga. Revizorske službe Zadružnog saveza Srbije uspele su sačuvati imovinu u pojedinim zadrugama i vratiti život u sela, ali je taj proces veoma težak, jer katastri u regionima otežavaju povratak zadružne imovine. U poslednje vreme ojačala je grupacija zadruga koje samo nose to ime, a zapravo su poljoprivredne kompanije sa evidentiranih dvadesetak članova, a sa više stotina kooperanata – rekao je Keco. Koliko je zapravo umanjen obim poslovanja zadruga pokazuje i podatak da se zadružni savezi finansiraju od visine ličnih primanja zaposlenih u njima, a ne na osnovu prometa roba, koga većina zadruga i nema i to je suprotost u odnosu na rad i poslovanje kooperativa u EU kojih u oblasti agrara ima oko 65 hiljada.\nObraćajući se zadrugarima u Čereviću, novinar Zaharije Trnavčević je pohvalio inicijativu voćara da osnuju zadrugu i predložio da se međusobno povežu i uključe u svoj posao što više seljaka i da budu složni.\n-Sudbina sela je vazana za zadruge, kao i cela poljoprivreda, ali ne kao što su mnoge danas – bez zadrugara – rekao je Trnavčević.\nU razgovorima koji su vođeni, čuo se i predlog da se sačini novi program organizovanja zadružnog pokreta u Srbiji uz podršku finansiranja mladih menadžera, kao i da je krajnje vreme da se zadruge oslobode kadrova koji u njima i njihovim savezima vide samo svoj opstanak.\nNovinar Đorđe Simović (Radio Novi Sad), predsednik sekcije Agrarnih novinara Društva novinara Vojvodine, u filmskom zapisu o voćarstvu u Italiji koju je posetio pre par dana, prikazao je da nema profitabilnog voćarstva bez prave agrotehnike i stabilnog tržišta.


Nakon završene ostavinske rasprave iza pok. oca nasledila sam 1/X idealnog dela kuće, nakon knjiženja kao suvlasnik da li sam u obavezi da prihvatim novčanu nadoknadu u bilo kom iznosu kao realnu vrednost dela naledjenog dela kuće ili mogu da zadržim isti i da sačeka da nakon smrti majke da podelim ostatak nasledstva majke. Takodje me interesuje da li majka na nasledjeni deo imovine može da sačini ugovor o doživotnom izdržavanju ili testamentom da pokloni bratu ( u predhodnom periodu majka je imala moždani udar i tom prilikom je pretrpela neznatna oštećenja mozga ).\nVi svojim suvlasničkim udelom možete slobodno raspolagati, moežte ga koristiti i slično, samo za poslove koje prevazilaze okvir redovnog upravljanja na primer ako hoćete da prodate celu nepokretnost mora da postoji saglasnost svih suvlasnika, ali tada postoje i pravila o pravu preče kupovine. Isto tako Vaša majka može da sačini ugovor o doživotnom izdržavnju ili poklonu, ali tu zakoni predviđaju različite zakobnske odredbe. Ugovor o doživotnom izdržavanju je ugovor koji se zaključuje ispred suduje, a to je ujedno i cilj da se vidi da li je primalac izdržavanja svestan i da li je u psihičkoj mogućnosoti da shvati da imovina obuhvaćena ugovorom o doživotnom izdržavanja ne ulazi u ostavinsku masu i da se njome ne mogu namiriti zakonski naslednici. S druge strane, ugovor o poklonu se samo overava u sudu, ali Zakon o nasleđivanju predviđa institut uračunavanja poklona u nasledni deo, a ta pravila o uračunavanju poklona u nasledni deo imaju za cilj da izjdnače položaj zakonskih naslednika zaveštaoca koji konkurišu kao naslednici istog naslednog reda.


Patrijarh Irinej: Molim se da pobede razum i Srpska - Sputnjik Srbija\n08:29 24 Avgust 2019\n08:47 06.10.2018 Preuzmite kraći link\nPatrijarh srpski Irinej izjavio je da se nada da će opšti izbori sutra u Bosni i Hercegovini proteći bez incidenata i da će pobediti razum.\n„Pozivam narod u Banjaluci i sve u BiH da se ponašaju racionalno i mirno. Pozivam ljude da izađu na izbore, da mirnim putem izraze svoju želju i svoju volju, da glasaju za Republiku Srpsku“, rekao je patrijarh za Alo.\nOn je kazao da se nada i moli da će sve proći kako treba, da će pobediti razum, prenosi Tanjug.\nU Bosni i Hercegovini će sutra biti održani izbori, 8. po redu, na svim nivoima vlasti od proglašenja nezavisnosti te države 1992.\nizbori u BiH, Srpska pravoslavna crkva, Patrijarh Irinej, Republika Srpska, Bosna i Hercegovina, Srbija\n07:39„Sojuz“ sa robotom Fjodorom nije uspeo da pristane na Međunarodnu svemirsku stanicu (video)